qundao/data-zh-poetry huggingface dataset:
陪祀长陵
作者：范景文
朝代：明

螭文隐起护丰碑，祖烈开天不尽思。鱼藻兴怀空怅望，来游先到九龙池。松风一道泻寒泉，碧瓦鳞鳞白玉栏。一自路荒清跸后，廿年想杀老中官。
陪祀长陵·其一
作者：范景文
朝代：明

螭文隐起护丰碑，祖烈开天不尽思。鱼藻兴怀空怅望，来游先到九龙池。
陪祀长陵·其二
作者：范景文
朝代：明

松风一道泻寒泉，碧瓦鳞鳞白玉栏。一自路荒清跸后，廿年想杀老中官。
雪峤禅师见过留坐将还径山诗以留之
作者：范景文
朝代：明

秋原霜色懒招寻，鹤引高流入径深。茶醉酒醒难判断，身真世假任浮沉。参禅并入删元语，听曲翻能长道心。行脚无须商去住，心空何处不云林。
雪霁月夜同刘从之斋中尝茶
作者：范景文
朝代：明

见晴先已快，得月更添清。雪后寒光彻，庭空晚意生。分烟同画看，取影见梅横。赛茗增新课，敲冰起自烹。
题周江左鼎足斋斋中所贮书画古法物
作者：范景文
朝代：明

结庐人外意萧然，香国翻成小有天。四壁忽生空翠湿，千秋如见墨痕鲜。摩挲金石人俱古，寝处缥缃梦亦仙。共我于中成鼎足，坐来谁羡米家船。
题米家童
作者：范景文
朝代：明

生自吴趋来帝里，故宜北调变南腔。每当转处声偏慢，将到停时调入双。坐有周郎应错顾，箫吹秦女亦须降。恐人仿此翻成套，轻板从今唱大江。
题翁汉生园
作者：范景文
朝代：明

震泽湖中第一山，山中别有一人间。园开透水峰峰出，花断成蹊树树湾。海气生烟楼阁敞，书灯彻夜酒杯閒。还闻光禄神仙去，不待千年化鹤还。
题陈幼白石浪阁
作者：范景文
朝代：明

蜃波吹不烂，碧浪结幽纹。相对无一事，秋涛时可闻。遵海忽南来，潮浪接紫荇。入夜梦寒光，虚寮涵素影。枕流与漱石，共此静观中。高阁贮云气，将无性所同。不学乘桴游，却为鞭石计。凭虚招米颠，花浪沾清袂。
题陈幼白石浪阁·其一
作者：范景文
朝代：明

蜃波吹不烂，碧浪结幽纹。相对无一事，秋涛时可闻。
题陈幼白石浪阁·其三
作者：范景文
朝代：明

枕流与漱石，共此静观中。高阁贮云气，将无性所同。
题陈幼白石浪阁·其二
作者：范景文
朝代：明

遵海忽南来，潮浪接紫荇。入夜梦寒光，虚寮涵素影。
题陈幼白石浪阁·其四
作者：范景文
朝代：明

不学乘桴游，却为鞭石计。凭虚招米颠，花浪沾清袂。
餐冰斋谩题
作者：范景文
朝代：明

不是标清节，学贪苦未能。竟还须饮水，何可道餐冰。粮乏难充鹤，形癯半类僧。累心俱已尽，无物正堪矜。
香山寺
作者：范景文
朝代：明

峰势矫起飞欲去，绀殿巧得山灵助。碧云斗丽不斗清，此中诸胜偏能据。红霞片片落空岩，忆是銮舆驻跸处。翠色挟雨送来青，耳中恍惚闻天语。看山眼亦需圣人，御墨流鲜鸾凤翥。老僧旧事说不休，个个游人看榜署。
高座寺
作者：范景文
朝代：明

绿云遮断寺边扉，如寄閒身向此归。山月每窥竹影瘦，松风忽泻茶声微。入来如共云分座，话久偏怜翠上衣。坐破蒲团无是处，眼前烂漫逗禅机。
魏仲雪过餐冰斋遇雨
作者：范景文
朝代：明

清风吹袂惹烟萝，正是冰厅许尔过。密坐深谭尘事少，新知细访隽人多。酒间啜茗肠如浣，卷里题诗手自摩。当夏快来秋意爽，兼将凉雨快如何。
魏武疑冢
作者：范景文
朝代：明

铜雀台已荒，英风起超忽。西陵秋草外，高坟立突兀。抔土非无情，千载难销歇。遗香散空原，行人步明月。虚冢七十二，未埋英雄骨。魂游夜归来，自疑无处殁。四目两口人，分身卧灵窟。何不垒垒间，题遍汉相碣。
鸡鸣山
作者：范景文
朝代：明

壁削高城寺带山，云寮丹舍见渔蛮。波光照映湖为镜，树色青归雾作鬟。诸象疑从空际幻，一官忽觉去时閒。残阳未下东生月，无尽光中自往还。
黄公让垣长以言事去国
作者：范景文
朝代：明

龙门正气接天都，抗疏高名壮伏蒲。独以时危鸣仗马，不因秋老忆莼鲈。熙朝终是霜霆重，幽梦还将日月扶。世事正须同击楫，竞传江左有夷吾。
黄河
作者：范景文
朝代：明

不是来天上，何如坼地开。掀风看浪舞，挟雨欲山摧。古岸蛟龙徙，清时璧马灾。行河财力尽，临岸意徘徊。
齐越石方孩未过访
作者：范景文
朝代：明

客来雪鹊乱鸣檐，坐语移时肯自淹。画学还应推米芾，饮宗只合事陶潜。病防极热微添火，人快轻酣半捲帘。元笈一篇谈未了，瑩瑩心眼朗秋蟾。
齐越石方孩未过访
作者：范景文
朝代：明
体裁：七言律诗

客来雪鹊乱鸣檐，坐语移时肯自淹。画学还应推米芾，饮宗只合事陶潜。病防极热微添火，人快轻酣半捲帘。元笈一篇谈未了，莹莹心眼朗秋蟾。
宝剑歌赠李子年
作者：范汝梓
朝代：明
体裁：古风

春风骀荡春花明，李生挟策游燕京。腰间宝剑光耀日，酒酣起舞风雷生。自言少年去学剑，刜钟切玉如飞电。曾骂荆轲术太疏，常寻郭解雠相见。昨夜仰看欃枪高，龙鸣鞘里风萧萧。提携结束出门去，世间知我惟豪曹。我闻此语长太息，欧冶巳死谁能识。请君宝爱莫轻掷，华阴赤土还堪拭。待得黄金筑将坛，提兵直扫鞮汗山。功成一剑报知已，封侯生入玉门关。
采莲曲
作者：范汝梓
朝代：明
体裁：古风

风吹荷叶枝枝香，采莲女儿矜艳妆，棹声惊起双鸳鸯。双鸳鸯，何处宿，白蘋湾，红蓼谷。
临安
作者：范汭
朝代：明

舍筏愁将夕，墟烟极望平。余花红半委，初笋绿丛生。水漫鱼登市，山昏鸟入城。心心天目路，只解向西行。
代茅止生悼亡姬三首
作者：范汭
朝代：明

深阁鸟鸣人到稀，柳风吹绿上帘衣。香魂化作彩霞缕，时绕华阳洞口飞。独夜寒侵半臂绫，锁窗花影隔层层。依稀梦里还寻梦，才到钱塘又秣陵。莺雏出壳月将四，燕子营巢春已三。看取西陵埋玉处，不生松柏长宜男。
代茅止生悼亡姬三首·其一
作者：范汭
朝代：明

深阁鸟鸣人到稀，柳风吹绿上帘衣。香魂化作彩霞缕，时绕华阳洞口飞。
代茅止生悼亡姬三首·其三
作者：范汭
朝代：明

莺雏出壳月将四，燕子营巢春已三。看取西陵埋玉处，不生松柏长宜男。
代茅止生悼亡姬三首·其二
作者：范汭
朝代：明

独夜寒侵半臂绫，锁窗花影隔层层。依稀梦里还寻梦，才到钱塘又秣陵。
仲冬
作者：范汭
朝代：明

仲冬之交气不齐，桃花李花开满溪。行人认是二三月，只少黄鹂枝上啼。
伤德生兄
作者：范汭
朝代：明

昔时君好饮，卮酒不停持。今日坟前土，徒然酹一卮。
南唐宫词四首
作者：范汭
朝代：明

桃李花开点御沟，翠华经月不曾游。内庭鸱吻移鸱尾，莫问君王十四州。女冠鸟爪解方音，识得蓬瀛路浅深。戏搦雪花熔紫磨，汉宫谁数辟寒金。半檐日影漾罘罳，才是深宫梦觉时。敕取烧槽弹法曲，声声声诉恨来迟。
南唐宫词四首·其一
作者：范汭
朝代：明

桃李花开点御沟，翠华经月不曾游。内庭鸱吻移鸱尾，莫问君王十四州。
南唐宫词四首·其三
作者：范汭
朝代：明

半檐日影漾罘罳，才是深宫梦觉时。敕取烧槽弹法曲，声声声诉恨来迟。
南唐宫词四首·其二
作者：范汭
朝代：明

女冠鸟爪解方音，识得蓬瀛路浅深。戏搦雪花熔紫磨，汉宫谁数辟寒金。
南唐宫词四首·其四
作者：范汭
朝代：明

苑门深闭柳千条，银箭听残夜寂寥。刬下阶羞见影，不知斜月弄芭蕉。
南唐宫词四首·其四
作者：范汭
朝代：明
体裁：七言绝句

苑门深闭柳千条，银箭听残夜寂寥。刬袜下阶羞见影，不知斜月弄芭蕉。
南汉宫词二首
作者：范汭
朝代：明

珊瑚裁辇玉装车，夕醉明蟾晓醉花。南海南边天漫漫，君臣无梦到中华。金猊香袅日靡靡，玉陛连朝奏事稀。驯兽近前亲射杀，血花吹污侍臣衣。
南汉宫词二首·其一
作者：范汭
朝代：明

珊瑚裁辇玉装车，夕醉明蟾晓醉花。南海南边天漫漫，君臣无梦到中华。
南汉宫词二首·其二
作者：范汭
朝代：明

金猊香袅日靡靡，玉陛连朝奏事稀。驯兽近前亲射杀，血花吹污侍臣衣。
吴越宫词二首
作者：范汭
朝代：明

春柳遥遥绿渐浓，秋花间色种芙蓉。苑中别有西湖水，一缕云随不睡龙。千门斜月四窗星，山近帘衣分外青。侍女夜间眠不稳，御床圆枕缀金铃。
吴越宫词二首·其一
作者：范汭
朝代：明

春柳遥遥绿渐浓，秋花间色种芙蓉。苑中别有西湖水，一缕云随不睡龙。
吴越宫词二首·其二
作者：范汭
朝代：明

千门斜月四窗星，山近帘衣分外青。侍女夜间眠不稳，御床圆枕缀金铃。
响屟廊
作者：范汭
朝代：明

越艳迹如扫，年年烧痕绿。归僧踏岭云，枯叶声相触。
哭费元朗
作者：范汭
朝代：明

书随讣音至，半信半相猜。莫谓无期别，犹知有梦来。
夜泊梁溪
作者：范汭
朝代：明

樯上乌啼月满滩，月和残雪耐人看。半炉爇尽沉香火，消受篷窗一夜寒。
夜泊虎丘同刘元声伯仲
作者：范汭
朝代：明

翳然一片雨，远沐脊山青。举棹兴方属，引觞歌莫停。林钟去杳杳，川火来荧荧。坐待月轮出，僧寮犹未扃。
孟蜀官词二首
作者：范汭
朝代：明

池西别殿署凌波，杨柳风微月渐多。珠箔卷来秋似水，填词惟教艳娘歌。猩红栀子艺成林，复砌勾栏日映深。隔院似闻催羯鼓，先开一朵是同心。
孟蜀官词二首·其一
作者：范汭
朝代：明

池西别殿署凌波，杨柳风微月渐多。珠箔卷来秋似水，填词惟教艳娘歌。
孟蜀官词二首·其二
作者：范汭
朝代：明

猩红栀子艺成林，复砌勾栏日映深。隔院似闻催羯鼓，先开一朵是同心。
寄吴凝甫兼简讯公
作者：范汭
朝代：明

天远湖南渔火稀，隔林钟磬度微微。不知此夕幽人兴，月出僧房归未归。
寄答邓明府
作者：范汭
朝代：明

黄池路远近，此别遂茫然。颜色既不接，音书空复传。省耕春草外，退食晚花前。闻道无留事，闲情异往年。
寄邵隐之
作者：范汭
朝代：明

与君握手未经时，一水空悬别后思。心事茫茫谁共语，自持椒酒酹要离。
寄阮坚之司理二首
作者：范汭
朝代：明

讼庭寂寂散春烟，碧海丹山在目前。市得虾姑堪佐酒，摘来荔子不论钱。别时江草冷萧萧，再见春光上柳条。万一故人生远梦，也应先过伯通桥。
寄阮坚之司理二首·其一
作者：范汭
朝代：明

讼庭寂寂散春烟，碧海丹山在目前。市得虾姑堪佐酒，摘来荔子不论钱。
寄阮坚之司理二首·其二
作者：范汭
朝代：明

别时江草冷萧萧，再见春光上柳条。万一故人生远梦，也应先过伯通桥。
岘山晚归
作者：范汭
朝代：明

近嶂远空同蔚蓝，画船不系酒微酣。疏疏灯影出烟际，隐隐人声在水南。
平溪
作者：范汭
朝代：明

停骖古城曲，薄暮往来稀。濑响生官舍，崖寒中客衣。叶雕花簇簇，雷迸雪霏霏。欲寄乡园信，黔南断雁飞。
平越道中
作者：范汭
朝代：明

晴时十二三，雨时十七八。山鸟何预人，连声泥滑滑。
旴江对月
作者：范汭
朝代：明
体裁：五言绝句

新月出江干，邮亭独倚阑。别家如昨日，二十一回看。
春日讯吴允兆
作者：范汭
朝代：明

远树微波黯不分，阖闾城畔寄孤云。春来尽有还乡梦，除却青山便是君。
晓发
作者：范汭
朝代：明

春水动微茫，帆前即异乡。鸡声残月堕，人语隔寒塘。
暮春闲居和荩卿侄
作者：范汭
朝代：明

舍南舍北雨声催，款款闲鸥逐队来。欲买鱼虾唤江艇，楝花临水筚门开。
暮春闲居和荩卿侄
作者：范汭
朝代：明
体裁：七言绝句

舍南舍北雨声催，款款闲鸥逐队来。欲买鱼虾唤江艇，楝花临水荜门开。
望江怨
作者：范汭
朝代：明

兰房晓，络纬缫丝声未了。一霎愁多少，桐阴斜压阑干小。人悄悄，罗幕手慵开，惟恐惊栖鸟。
望茅山残雪
作者：范汭
朝代：明

华阳望不极，缕缕晴烟生。斜日半山雪，照人巾舄清。渐融仍合沓，近晦逾空明。强载笋舆去，摇摇人外情。
松陵舟中迟钱受之太史
作者：范汭
朝代：明

几家闲夜停机杼，支枕篷窗风许许。吹尽莼香不见人，绕塘寒月鵁鶄语。
板桥曲
作者：范汭
朝代：明

板桥断后无复春，蒲荒柳秃波粼粼。依稀一片昔时月，来照鸳鸯不照人。
柬邓远游
作者：范汭
朝代：明

日日何所待，傍人应见猜。油然碧草外，独上姑苏台。西子邈已去，东风空自来。茸茸桃李树，为问几枝开。
泊燕子矶
作者：范汭
朝代：明

山影沉沉日乍红，峭帆人怯剪江风。鸥凫占我曾题石，一半㟏岈叠浪中。
泖上嘲吴凝父
作者：范汭
朝代：明

林皋叶脱风凄凄，远峰森立寒云齐。满船离思半江月，未到五更鸡乱啼。
洗妆楼歌
作者：范汭
朝代：明

结楼黄山曲，不碍黄山云。山云吹作雨，漠漠复纷纷。纷纷漠漠春何有，洗出梨花隔垂柳。花开花落郎未归，楼上美人相忆否？
清凉庵赠僧
作者：范汭
朝代：明

芒鞋定远近，天路临苍苍。结宇久未了，种松新已长。平池托空影，断壁飞斜光。欲问吾师法，吾师法已忘。
游弁山
作者：范汭
朝代：明

一峰际苍苍，遐瞩了无碍。湖色上人颜，崖阴落鸟背。
滇中词三首
作者：范汭
朝代：明

秀海海边葭菼秋，滇池池上云悠悠。人心恰似此中水，一道南流一北流。鸳鸯浦绿水如苔，镜里人家向背开。五目爨僮劖雪去，三冬僰女担花来。迤西之西天一涯，四时长有三春花。青帘飐处客沽酒，五岁女郎能数蚆。
滇中词三首·其一
作者：范汭
朝代：明

秀海海边葭菼秋，滇池池上云悠悠。人心恰似此中水，一道南流一北流。
滇中词三首·其三
作者：范汭
朝代：明

迤西之西天一涯，四时长有三春花。青帘飐处客沽酒，五岁女郎能数蚆。
滇中词三首·其二
作者：范汭
朝代：明

鸳鸯浦绿水如苔，镜里人家向背开。五目爨僮劖雪去，三冬僰女担花来。
王蜀宫词二首
作者：范汭
朝代：明

匼匝渠穿宛转桥，绮楼香暖月迢迢。海南蜃市浑无异，添得歌声堕九霄。玉脸匀朱卸翠冠，宣华池上绕阑干。醉妆邀取君王顾，一任东风料峭寒。
王蜀宫词二首·其一
作者：范汭
朝代：明

匼匝渠穿宛转桥，绮楼香暖月迢迢。海南蜃市浑无异，添得歌声堕九霄。
王蜀宫词二首·其二
作者：范汭
朝代：明

玉脸匀朱卸翠冠，宣华池上绕阑干。醉妆邀取君王顾，一任东风料峭寒。
琴川夜泊怀孙齐之
作者：范汭
朝代：明

野宿次凫鹥，青青荻笋齐。潮痕随月落，山势压城低。残梦风前柝，归心曙后鸡。还知高隐处，只隔水东西。
登缥缈峰
作者：范汭
朝代：明

天近笋舆如踏空，翻翻巾舄冷泠风。远寻乱嶂出帆外，近数诸村悬镜中。沙草微茫似楚泽，涧花凄冷非吴宫。湖西湖东尽堪望，两地乡心谁与同。
秣陵送李茂才
作者：范汭
朝代：明

一雨绿千里，楚山如近人。留君君掉首，何处秣陵春。
绝笔
作者：范汭
朝代：明

愁来遣不可，流目今成昔。向夕空馆寒，栟榈摵摵。
绝笔
作者：范汭
朝代：明
体裁：五言绝句

愁来遣不可，流目今成昔。向夕空馆寒，栟榈风摵摵。
舟次平望怀王子幻
作者：范汭
朝代：明

微茫烟水阔，不辨故人家。湖上晚风急，满天吹雪花。春帆移远树，夕鸟啄平沙。独酌谁为慰，邻舟鼓自挝。
荆南送姚百雉还莆中
作者：范汭
朝代：明
体裁：五言绝句

自蜀经三楚，由吴下七闽。到家君有日，泥杀滞留人。
荆溪
作者：范汭
朝代：明

乱水声中系艇斜，月寒沽酒扣谁家。仙源咫尺不知处，红叶吹来如落花。
西家
作者：范汭
朝代：明

蛾眉不扫鬓云斜，含怨含情未破瓜。背倚曲栏花一树，春光多少属西家。
访葛震父
作者：范汭
朝代：明

村村鸥鹜群，寺寺冷斜曛。渡口独来客，岩中重访君。鼓声鱼市接，帆影稻畦分。看取前楹竹，新枝碍白云。
访赵凡夫庐居
作者：范汭
朝代：明

无路觅君去，乱峰云若屯。嵌空巢树杪，凿石沼山根。古帖从儿塌，新诗与妇论。闲门邻拱木，苍翠自朝昏。
贵筑憩越孝廉别业
作者：范汭
朝代：明

结宇数蜂间，泓渟一水湾。谷风过午冷，原树入秋闲。苔动璟鳞戏，花摇翠羽还。谁知于役者，弥日此开颜。
贻董六遐周
作者：范汭
朝代：明

春来春去总无端，别院沉沉独倚栏。风抑疏花仍怯晚，雨撩纤柳不胜寒。离情泣向缄中诉，怨色偷从镜里看。咫尺巫阳峰十二，片云还往若为难。
赠杨孝父
作者：范汭
朝代：明

清时有隐者，自汲还自耘。翳然茅屋上，一片尧时云。
赠王曰常
作者：范汭
朝代：明

一月留君兴未阑，酒杯无限费春寒。海棠欲卸辛夷尽，取次看花到牡丹。
过武陵怀龙观察
作者：范汭
朝代：明

去指黔乡近，回瞻楚甸遥。郡门临白浪，驿路叠青霄。积雨寒初霁，长烟湿未消。征鞍停不可，无赖是今朝。
迟吴凝父不至
作者：范汭
朝代：明

故人宛何在，坐永芳时别。别时樱桃花，离离子堪撷。颓云忽成峰，喧禽将反舌。触绪怅多违，丝棼焉可绝。
送一公还天界寺
作者：范汭
朝代：明
体裁：七言绝句

江流汨汨树层层，短笠空瓢去秣陵。依旧青山风雪里，荜门深掩一龛灯。
送一公还天界寺
作者：范汭
朝代：明

江流汩汩树层层，短笠瓢空去秣陵。依旧青山风雪里，筚门深掩一龛灯。
送一公还天界寺
作者：范汭
朝代：明
体裁：七言绝句

江流汩汩树层层，短笠瓢空去秣陵。依旧青山风雪里，荜门深掩一龛灯。
送丁长孺礼部
作者：范汭
朝代：明

夙昔忤时宰，初衣投故园。孤立逾一纪，不求他人援。仕路日清夷，除书下丘樊。时维冬春交，整此北上辕。临行将何赠，愤激成片言。天潢无别派，淆乱由楚藩。九重听弥高，物议徒喧喧。厥事君所司，竦身为平反。
送僧
作者：范汭
朝代：明

采香泾上黄鸟啼，藤梢掠云笋迸泥。来时即是去时路，师向此中应不迷。
送僧入庐山
作者：范汭
朝代：明

霜天一衲影萧萧，别路无多觉路遥。他日有人来入社，不妨行过虎溪桥。
送张孟孺
作者：范汭
朝代：明

明时尚文不尚武，屈膝低眉谁比数。祖宗汗马无乃劳，今日横金视犹土。将军素多林下风，操觚羞与荷戟同。名高翻遣身难避，幕府喧传辟书至。欲甘小草多苦辛，白云堪卧其如贫。生憎朋旧问出处，此意悠悠难告人。
送彦平游岭南
作者：范汭
朝代：明

九月罗浮道，无衣亦不寒。奇峰三十二，直作夏云看。
送茅荐卿水部使还留都
作者：范汭
朝代：明

霅溪春水接长干，五日邮程去不难。问寝但留诸弟在，双鱼容易报平安。
送顾生仲默
作者：范汭
朝代：明

日日好携手，我闲君亦闲。侵晨出郭门，月落犹未还。云胡辄改途，彳亍车尘间。
遇俞献父
作者：范汭
朝代：明

与汝垂髫共里闾，别来不省六年余。情知一见又成别，犹胜逢人数寄书。
遣闷
作者：范汭
朝代：明

空外响清砧，秋风日以深。已知贫次骨，转觉病关心。薙草疏新径，扶藤上故林。自吁还自哂，昨日散千金。
采莲女
作者：范汭
朝代：明
体裁：乐府曲辞

采莲女采莲涉溪，水宁采田田叶采。叶莲有蕊莫采亭，亭花采花莲无子。
重送戚不磷游登封
作者：范汭
朝代：明

入门复出门，平畴绿如砥。春风吹柳花，随君日千里。望望缑山云，心轻别妻子。
闽宫词二首
作者：范汭
朝代：明

露华如水蘸宫墙，红豆花兼荔子香。多少峨眉闲待月，九龙帐底贮归郎。四条弦上按新声，半是先皇手教成。旧事内人谁敢泄，春来燕子不呼名。
闽宫词二首·其一
作者：范汭
朝代：明

露华如水蘸宫墙，红豆花兼荔子香。多少峨眉闲待月，九龙帐底贮归郎。
闽宫词二首·其二
作者：范汭
朝代：明

四条弦上按新声，半是先皇手教成。旧事内人谁敢泄，春来燕子不呼名。
雨中访吴允兆
作者：范汭
朝代：明

寂寂故乡路，心知尚有人。那知今是客，犹忆昔时邻。树暝烟催夕，花寒雨殢春。青山独无恙，宛对别来身。
霁
作者：范汭
朝代：明

肃肃池上雨，雨收池更寒。从来通醉理，自此豁幽端。螮蝀饮方歇，鸧鹒鸣欲阑。褰裳转溪路，晴瀑少人看。
浣花溪
作者：范涞
朝代：明
体裁：七言律诗

百花潭接浣花溪，饶笑堂开傍水西。新绽夭桃微带雨，轻飞柳絮半沾泥。寻芳力倦年非壮，怀古愁多日欲低。回首白云家万里，深林偏喜杜鹃啼。
钟鼓楼
作者：范涞
朝代：明
体裁：七言律诗

共上高楼意若何，楼中玉漏瞰金波。云霞半向疏棂入，苍翠平临远树多。烟篆乍浮新栋宇，钟声长满旧山河。凭栏问俗情无限，不是寻常载酒过。
送别
作者：范澄
朝代：明
体裁：五言绝句

酒尽津鼓喧，风生浦帆乱。山回不见君，夕阳在沙岸。
石梁
作者：范理
朝代：明
体裁：七言律诗

万叠云山紫翠重，微茫一径路遥通。忽闻钟磬穿云出，渐见楼台隐雾中。瀑向岩前飞玉屑，人从天上踏银虹。此身即是登方广，变幻何须更远穷。
同近山年丈登山
作者：范瑟
朝代：明
体裁：七言律诗

福地标云迥不群，春山邀客醉晴云。烟开华顶芙蓉出，风送霞觞兰蕙薰。湖水似随孤屿转，洞箫如向九天闻。蓬莱清胜称难到，何得相携挹翠芬。
夏日即事
作者：范睿
朝代：明
体裁：七言绝句

晚凉无事爱閒行，白苧衣单步屧轻。伫看一群儿女戏，蜀葵花下捉蜻蜓。
题莫云楼松月双清图二首
作者：范穆
朝代：明

此中万籁寂无声，月到松间分外明。我愿抱琴图画里，与君相对坐三更。枝头皓魄夜深悬，老翠模糊半湿烟。疑是龙潜沧海底，水晶宫里抱珠眠。
题莫云楼松月双清图二首·其一
作者：范穆
朝代：明

此中万籁寂无声，月到松间分外明。我愿抱琴图画里，与君相对坐三更。
题莫云楼松月双清图二首·其二
作者：范穆
朝代：明

枝头皓魄夜深悬，老翠模糊半湿烟。疑是龙潜沧海底，水晶宫里抱珠眠。
送蒋道士还太乙宫
作者：范立
朝代：明

青旄绛节拂瑶空，羽士西归太乙宫。鬼母畏逢飞剑术，龙公分送渡江风。仙瓢酒熟醒还醉，神鼎丹成老复童。别后有诗凭鹤寄，九峰只在五云东。
商均古墓
作者：范良彦
朝代：明
体裁：七言律诗

商均遗迹枕城荒，封邑千秋事渺茫。绕墓东风吹稼穑，平芜落日下牛羊。苔生新碧埋幽径，鸟倦春啼抱野棠。自是土人供伏腊，九原那复更心伤。
别华鸿山翰撰
作者：范言
朝代：明
体裁：五言律诗

细雨花边路，閒亭竹外扉。地偏亭榭古，春老燕莺稀。柳色侵歌扇，藤梢拂舞衣。新愁忽高会，知尔远怀归。
晓发吴江
作者：范言
朝代：明
体裁：七言绝句

垂虹桥边曙色微，三高祠下露华晞。画船打鼓出门去，秋水满江鸿雁飞。
渡排市
作者：范言
朝代：明

马怯千村雨，帆开五两风。江山淹去住，踪迹任西东。树深哀猿里，孤城画角中。自深羁旅思，宁为酒杯空。
渡排市
作者：范言
朝代：明
体裁：五言律诗

马怯千村雨，帆开五两风。江山淹去住，踪迹任西东。深树哀猿里，孤城画角中。自深羁旅思，宁为酒杯空。
湖上
作者：范言
朝代：明
体裁：五言律诗

谁开湖上阁，独对晚来曛。莺语排花出，潮声带雨分。遥看邻牧散，閒与海鸥群。自笑江干老，悠然卧白云。
湖上
作者：范言
朝代：明

谁开湖上阁，独对晚来曛。莺语排花出，潮声带雨分。遥看邻牧散，闲与海鸥群。自笑江干老，悠然卧白云。
潞河
作者：范言
朝代：明
体裁：五言律诗

烟沙潞河晚，客思奈愁何。殿阁天非远，江湖梦已多。月怜清夜柝，风想早朝珂。短烛倾燕酒，孤篷听楚歌。
画眉
作者：范言
朝代：明

宝髻蓬松锦帐垂，晓晴慵起斗花枝。浓妆未必能承宠，何事幽禽唤画眉。
送冯南江同年赴戍
作者：范言
朝代：明
体裁：七言律诗

萧萧夜雨共西台，惆怅云间独鹤回。烟瘴不妨医国手，风波须试济川才。江亭逆旅花应笑，海月澄秋天自开。宣室宵衣勤梦卜，冯唐万里去还来。
逆浪船
作者：范言
朝代：明

君不见李广难封侯，黄杨厄闰年。黄杨厄闰短复短，白头李广徒称贤。又不见章台柳枝高拂辇，今日青青明日剪。淮阴金印大如斗，鸟尽弓藏烹猎狗。樯乌高扬白马驰，中流失瓠知不知。前途利钝吾何有，请君试酌松陵酒。
邬佐卿
作者：范言
朝代：明
体裁：七言绝句

云树苍茫一水通，峰头长啸海天空。酒筹不惜花枝送，人醉禽声断续中。
酬贾实斋宪副
作者：范言
朝代：明

水暖跃春鱼，山晴照客居。菰蒲淮水际，松桧汉年余。酒熟云安市，田荒邺下渠。矫儿胜笔研，涂抹老夫书。
酬贾实斋宪副
作者：范言
朝代：明
体裁：五言律诗

水暖跃春鱼，山晴照客居。菰蒲淮水际，松桧汉年馀。酒熟云安市，田荒邺下渠。娇儿胜笔砚，涂抹老夫书。
金明寺佛阁
作者：范言
朝代：明
体裁：五言律诗

湖曲深藏寺，城阴别起楼。登高公事了，避暑醉乡游。净启青莲社，晴分白鹭洲。凭虚问牛斗，江汉几时秋。
镜光阁
作者：范言
朝代：明
体裁：七言律诗

寻芳偶到慈恩寺，石榻山僧入定时。独上镜光开晚阁，坐看云气动春池。行厨竹里烟初禁，御漏花前日正迟。寂寞东房无好约，青袍白马欲何之。
驾出北郊
作者：范言
朝代：明
体裁：五言律诗

清跸辞南陆，玄宫礼北郊。周庐属霜戟，行吹杂金铙。斋祓陈周币，明禋荐楚茅。还闻天乐在，缥缈下云旓。
九日同年宴集
作者：范谦
朝代：明
体裁：六言诗

宦旅风尘荏苒，天涯节序频催。霜前白雁初度，雨后黄花漫开。题塔尚怀旧侣，登高并集仙才。百年此日长健，四海论心几回。
初入翰林自述
作者：范谦
朝代：明
体裁：古风

圣人启元运，应龙恊昌期。万物快先睹，而我逢兹时。抱策献天门，鸿渐修羽仪。木天肆宏敞，玉轴陈参差。石渠发中秘，虎观探幽期。渊源接师友，得失随箴规。分阴期共竞，古道还力追。愿言谢纷华，兼以息驱驰。但令微忠效，无求虚誉垂。庶几大造化，于以酬毫釐。坐见乾坤泰，我亦赞无为。
壶公山
作者：范谦
朝代：明
体裁：古风

我闻壶公仙山天下奇，俯窥碧海波琉璃。东西日月两明镜，挂在扶桑若木之高枝。壶中仙翁握真宝，手搏日月自颠倒。杖头更觉天地宽，万壑千岩恣幽讨。
夏镇新河纪成
作者：范谦
朝代：明
体裁：七言律诗

清时共羡济川才，金简曾探禹穴来。白马中沉河势断，元夷东北海门开。帆樯吴越输粳稻，烟水青齐辟草莱。四载勤劳问熊轼，百年勋业属麟台。
学猗兰操
作者：范谦
朝代：明
体裁：乐府曲辞

猗彼兰兮，空谷之盘兮。子之不采，何以为餐兮。白露皑皑，倚兰采采。空谷无人，幽香自在。子之惠兮，伊兰之穗兮，纫以为佩兮。
江行杂咏·其一
作者：范谦
朝代：明
体裁：五言绝句

远树摇山月，空江接楚天。行当峰好处，试与和鸣舷。
江行杂咏·其二
作者：范谦
朝代：明
体裁：五言绝句

西风吹白云，冉冉来江浒。急鸟入青冥，忽作千家雨。
游洪阳洞
作者：范谦
朝代：明
体裁：七言律诗

绝壁攀萝一窦穿，洞中虚豁敞壶天。青莲倒插浑无地，玉笋长生不记年。游客漫寻烧药处，山童犹识种芝田。为逢贤令双凫舄，暂借云窝半日眠。
满井
作者：范谦
朝代：明
体裁：古风

春城探幽奇，出郭得灵境。平畴见高原，芳泉溢深井。大块凿浑胚，一窍湛清冷。披襟藉虚豁，岸帻照孤影。临流戒滥觞，穷源测修绠。恍疑川上游，忽作规中省。高亭扁流谦，吾为发深警。
漫步湖上偶成
作者：范谦
朝代：明
体裁：古风

城中无停轮，郭外杂尘鞅。幽人眷丘壑，夸士隘天壤。薄怀随所之，托足堪俯仰。佳辰值休沐，良朋洽心赏。间从湖上行，披襟觉虚敞。纤茸青始齐，柔条绿初长。群山净如拭，一水平于掌。微风动涟漪，轻云散高朗。徙倚自成趣，跻攀亦欣往。岂以鱼鸟留，不作烟霞想。悠然憺忘归，浩歌曳馀响。因怀川上游，狂简真吾党。
登钓台谒子陵祠
作者：范谦
朝代：明
体裁：五言律诗

桐江千叠下，砥柱著高台。夹岸群山合，中流匹练回。披裘人独往，舣棹客重来。矫矫冥鸿远，停斟浊酒杯。
春游曲
作者：范路
朝代：明
体裁：七言绝句

车围绣幰马衔镳，载取钿筝间玉箫。欲试谁家新酿好，东风杨柳第三桥。
七夕曲
作者：范钦
朝代：明
体裁：古风

波瀰瀰，天苍苍，牵牛织女停七襄。不道停时乐，祇恨别时长。倏忽日御薄扶桑，驾牛服轭心内伤。百媚郎，千花女。争来乞巧巧不与，一曲霓裳泪如缕。服箱弄杼殊未央，明年此夜渡河梁。
东归次钱唐先寄弟
作者：范钦
朝代：明
体裁：五言绝句

月落天将曙，风高浪欲层。夜来春草梦，先已度西陵。
中秋对月二首·其一
作者：范钦
朝代：明
体裁：古风

宛宛天上月，流影照中堂。迅飙屏夙翳，四野莽苍苍。灏气汎崇兰，玉露凝为霜。仰视河汉畔，星斗互低昂。林鸟无定栖，群起竞南翔。顾念平生亲，音尘何渺茫。昔为月下娱，今为穴中藏。穴中无返日，涕泗沾衣裳。
中秋对月二首·其二
作者：范钦
朝代：明
体裁：古风

汉宫盛嘉丽，曲房森钩连。燕赵徵佳人，粉黛盈三千。冶容倾春葩，被服霓裳鲜。日夕纷奏御，承恩谁得前。我欲望昭阳，昭阳高造天。秋风捐团扇，流尘掩朱弦。羲和促六辔，容华难久妍。还顾望明月，孤魄行中天。悽恻伫永夜，君恩傥未旋。
侄澈使滇南
作者：范钦
朝代：明
体裁：五言律诗

凤历千龄启，龙函六诏传。云开星使路，地尽夜郎天。颁瑞符虞典，祈灵异汉年。可令筹国计，人复数张骞。
出都宿永济寺
作者：范钦
朝代：明
体裁：五言律诗

落日促行辀，停林赋远游。霜乌惊不定，冰壑冻仍流。世态徒青眼，风尘易白头。好凭今夜月，流影入皇州。
和东沙八至茂屿庄韵
作者：范钦
朝代：明
体裁：七言律诗

盛朝未老即抽身，犹向青山自结邻。醉后江湖双短棹，啸中天地一閒人。月来鹤破花阶梦，雨罢龙消水雾尘。一自刘郎仙隐去，碧溪无路觅芳新。
少年行
作者：范钦
朝代：明
体裁：七言绝句

千金调笑不言奢，贳酒新丰过落花。十二街头春似海，马蹄今夜落谁家。
怀吕中父上党
作者：范钦
朝代：明
体裁：五言律诗

长年依帝子，何似汉枚乘。结客惟三晋，游人半五陵。月中催授简，雪里罢呼鹰。会念林游者，风前思不胜。
怀汪长文时居城寺
作者：范钦
朝代：明
体裁：五言律诗

久订看云约，西来怅不逢。溪犹通一水，人似隔千峰。露浥中林草，风飘远寺钟。何因乘逸兴，从尔采芙蓉。
明妃曲·其一
作者：范钦
朝代：明
体裁：五言绝句

诏下龙荒去，阴山雪作花。君恩深似海，临发赐琵琶。
明妃曲·其二
作者：范钦
朝代：明
体裁：五言绝句

旷望蜚狐塞，黄云黯不开。祗应天上月，还似汉宫来。
汎东湖
作者：范钦
朝代：明
体裁：五言律诗

澄波四望空，画舸溯泠风。野寺轻鸥外，人家细雨中。菰蒲临水映，洞壑与天通。即拟寻真去，花源杳未穷。
江上玩月
作者：范钦
朝代：明
体裁：五言律诗

万里空江月，孤舟日夜看。关山何处是，乌鹊不胜寒。气逼银河转，光含玉露团。踟蹰瞻斗极，髣髴辨长安。
清明汶上
作者：范钦
朝代：明
体裁：七言律诗

春风骀荡春日晴，千村万村花鸟鸣。沿溪斗草此乡俗，隔岸卖花何市声。不向天涯愁寂莫，祗须马上度清明。劳歌日暮流飙发，映烛吟诗兴转生。
赋得长安道送孙槐溪郡伯入觐
作者：范钦
朝代：明
体裁：古风

长安大道罗云烟，五城九陌森相连。隐隐玉关标北斗，迢迢银阙直中天。飞尘百道空中起，香车宝马纷流水。引鞚俄过五柞前，鸣鞘却向长杨里。长杨五柞并峥嵘，云台遥接建章宫。宝鼎香销轻拂雾，珠帘影动暗生风。金貂玉佩来无数，输心竞博千金顾。子建新成白马篇，相如更进长门赋。别有飞诏徵才英，颍川渤海皆知名。受爵巳沾关内贵，佩刀兼许殿中行。此意凄凉邈千古，濠上龙兴最神武。纁帛煌煌下百川，布衣往往登四辅。盛事流传到我皇，中兴八叶称重光。造语膝前推上相，程功阙下多名邦。使君五马来非晏，一代循良谁不羡。待诏先趋金马门，承恩独上麒麟殿。是时千官奉翠华，长安道上春无涯。珠鞭几拂金河柳，绛笔重题御苑花。男儿立身岂草草，乘时致主应须早。执戟扬雄苦不迁，上书冯唐嗟巳老。怜君意气薄紫微，明良遘会古所稀。双旌缥缈破沈雾，目送遥天鸿鹄飞。
送吴山人游太末
作者：范钦
朝代：明
体裁：七言绝句

江门三月试春衣，片鹢风轻去若飞。来往富春应不少，几人还上钓鱼矶。
雪中简王惟和
作者：范钦
朝代：明
体裁：五言律诗

寂寞梁园客，迂回剡曲家。一冬初破雪，万里正飞花。带雨斜侵幔，回风曲抱沙。相看如不醉，辜负此年华。
再赴荣经即事
作者：范钫
朝代：明
体裁：七言律诗

昨向金鸡驰驿路，又循铁水问泸津。�音介葛应犹昩，魋结文翁尚未驯。瓦屋四时云似幕，天全三伏雪如银。荒尘到处增新怅，独有圆辉是故人。
赠戴翠坡二首
作者：范震
朝代：明

徵君小筑碧云窝，座对莲峰拥翠螺。挺秀修篁森绕屋，生香细草软连坡。岚光黛色供吟趣，鸟韵泉声和醉歌。好似鹿门庞老隐，几时公暇一相过。云庄百亩列沟塍，一室萧闲养性灵。龙穴南瞻春意绿，鹅山西顾晓鬟青。庭梧岁长鸾凰干，径竹时添翡翠翎。珍重主人多爱客，玉壶终日酒如渑。
赠戴翠坡二首·其一
作者：范震
朝代：明

徵君小筑碧云窝，座对莲峰拥翠螺。挺秀修篁森绕屋，生香细草软连坡。岚光黛色供吟趣，鸟韵泉声和醉歌。好似鹿门庞老隐，几时公暇一相过。
赠戴翠坡二首·其二
作者：范震
朝代：明

云庄百亩列沟塍，一室萧闲养性灵。龙穴南瞻春意绿，鹅山西顾晓鬟青。庭梧岁长鸾凰干，径竹时添翡翠翎。珍重主人多爱客，玉壶终日酒如渑。
中秋后一日访栖真寺
作者：范鸿儒
朝代：明
体裁：五言律诗

秋色遍江津，菰蒲露气新。乱山迎拄杖，落叶趁行人。白业吾知己，青松佛作邻。云心与水性，彷佛悟前身。
夜雨忆庄天目
作者：范鸿儒
朝代：明
体裁：五言律诗

长啸灯花落，萧萧独掩门。流萤依菌阁，鸣雨战山村。得句谁酬我，支颐自忆君。最怜生计拙，浪迹共浮云。
旅思
作者：范鸿儒
朝代：明
体裁：五言律诗

落日上高树，凉风吹葛巾。月于今夜满，仆在异乡亲。客泪看花淡，愁怀纵酒频。蕉声与虫语，偏逐苦吟人。
苦雨
作者：范鸿儒
朝代：明
体裁：五言律诗

暝合天全黑，云垂压短墙。漏痕成古篆，雨脚立新篁。黴色侵衣桁，岚光湿印香。莓苔随地绿，天气近梅黄。
城市山林为贤上人赋
作者：范麟
朝代：明
体裁：五言律诗

招提城市里，风景似深村。芳草欲迷路，白云常到门。闲阶留鸟迹，古木上苔痕。隔水无多地，从兹判寂喧。
游悬空寺
作者：茅一桂
朝代：明
体裁：七言律诗

嶙峋石壁开天半，突兀琳宫杳霭间。梯抗虚无云外落，槛凭象罔镜中攀。飞来灵鹫金银界，幻出蓬莱翡翠环。试一登临尘世远，恍疑身在广寒还。
登恒山
作者：茅一桂
朝代：明
体裁：七言律诗

恒山突出与天齐，势压中原万岭低。玉殿凌空摩日月，金身百丈放虹霓。松风波涌惊龙吼，谷籁钟鍧讶虎啼。此日子猷誇胜会，当年谢赋许谁题。
九日同启泰石卿诸君登永宁寺台
作者：茅元仪
朝代：明

此岁登高在此台，树笼秋色入深杯。黄花祗为形霜艳，红叶多因酬雁来。寒水浅流如漱石，云山初暝似生苔。一番隹会增惆怅，是到重阳忆几回。
春夜同屠泠玄于该博堂前坐月
作者：茅元仪
朝代：明

杯停花睡正三更，寂寂闲除澹虑生。月洗纤云天似润，风摇狂絮柳如酲。乍寻诗味抽春笋，难冷交情炙冻笙。留得一诗存胜日，侵晨又去伴啼莺。
江村村外有野水一湾就看秋色
作者：茅元仪
朝代：明

江村是处好清秋，倍爱寒塘特地幽。但有白杨晴亦雨，瞥惊霜荻浪生洲。饱看枫色还思影，送尽秋鸿更忆鸥。漫说江南千万里，只须扶杖便江头。
江村荷恩放回呈伯顺奉常启泰征君
作者：茅元仪
朝代：明

追锋车上雪皑皑，犹似当时特召来。分死只如辽左去，重苏犹得故人哀。余生羞过荆轲里，退士何心乐毅台。但负圣明兼负友，鸿飞天外尚徘徊。
潞河与受之侍郎别次见赠韵
作者：茅元仪
朝代：明

崩岸惊涛不可闻，新湍陡处手初分。共听夜雨还伤我，独趁秋风却羡君。东阁只嬴抄秘本，北山重补未耕云。明朝泪落芦沟上，也解随流逐卫濆。
赴狱旅中示客
作者：茅元仪
朝代：明

暂脱南冠坐水湄，残觥沥尽与君知。时危只恐英雄老，世乱非忧富贵迟。已见生来同李广，只须死后傍要离。十年征战兼羁系，见惯休猜不惯悲。
送钱受之侍郎枚卜罢归一篇（崇祯元年）
作者：茅元仪
朝代：明

晶晶日月，雨雪忽零。岂无师保，束此宁人。维桑失系，朽索弗宁。大木将拔，先剪厥阴。矫矫荩臣，夷之斮之。显显令人，谪之诼之。言窜江沚，隐斯骲也。自幽私宫，避斯驳也。鼎沉而起，星坠而升。如日再中，如月再盈。言巾我车，言濯我缨。辟此皇路，以迟汇征。汇征伊何，首论盐梅。惟和惟一，无待尔枚。田畯盘舞，红女解颏。翳云何自，晦此中台。浣布于火，乃愈鲜也。茜金于垆，乃愈坚也。人亦有言，靡不有天。高高在上，焉用便便。言驾言迈，归我初服。匪曰初服，匪帝畴复。于以御之，我躬粥粥。妇不可媚，岂待詹卜。拂水涓而，耕罢可浴。虞山咫而，咏罢可牧。斟之酌之，奚暇枕曲。愿言怀人，穷此遐目。煌煌帝业，莫或缵而。昭昭先微，莫或亶而。及尔政成，恐或瑽而。假此暇日，往者衎而。神龙将蛰，并及于蝘。沧流欲竭，祸先于鳟。嗟我何人，亦槛亦圈。愿因商风，从子荒遁。高后在天，哀此下民。笃生神孙，哲惠且英。襄焉穆穆，终矣明明。惟日之环，匪河之清。
送钱受之侍郎枚卜罢归一篇（崇祯元年）
作者：茅元仪
朝代：明

晶晶日月，雨雪忽零。
岂无师保，束此宁人。
维桑失系，朽索弗宁。
大木将拔，先剪厥阴。
矫矫荩臣，夷之斮之。
显显令人，谪之诼之。
言窜江沚，隐斯骲也。
自幽私宫，避斯驳也。
鼎沉而起，星坠而升。
如日再中，如月再盈。
言巾我车，言濯我缨。
辟此皇路，以迟汇征。
汇征伊何，首论盐梅。
惟和惟一，无待尔枚。
田畯盘舞，红女解颏。
翳云何自，晦此中台。
浣布于火，乃愈鲜也。
蒨金于垆，乃愈坚也。
人亦有言，靡不有天。
高高在上，焉用便便。
言驾言迈，归我初服。
匪曰初服，匪帝畴复。
于以御之，我躬粥粥。
妇不可媚，岂待詹卜。
拂水涓而，耕罢可浴。
虞山咫而，咏罢可牧。
斟之酌之，奚暇枕曲。
愿言怀人，穷此遐目。
煌煌帝业，莫或缵而。
昭昭先微，莫或亶而。
及尔政成，恐或瑽而。
假此暇日，往者衎而。
神龙将蛰，并及于蝘。
沧流欲竭，祸先于鳟。
嗟我何人，亦槛亦圈。
愿因商风，从子荒遁。
高后在天，哀此下民。
笃生神孙，哲惠且英。
襄焉穆穆，终矣明明。
惟日之环，匪河之清。
送钱受之侍郎枚卜罢归一篇（崇祯元年）·其一
作者：茅元仪
朝代：明

晶晶日月，雨雪忽零。岂无师保，束此宁人。维桑失系，朽索弗宁。大木将拔，先剪厥阴。
送钱受之侍郎枚卜罢归一篇（崇祯元年）·其七
作者：茅元仪
朝代：明

拂水涓而，耕罢可浴。虞山咫而，咏罢可牧。斟之酌之，奚暇枕曲。愿言怀人，穷此遐目。
送钱受之侍郎枚卜罢归一篇（崇祯元年）·其三
作者：茅元仪
朝代：明

鼎沉而起，星坠而升。如日再中，如月再盈。言巾我车，言濯我缨。辟此皇路，以迟汇征。
送钱受之侍郎枚卜罢归一篇（崇祯元年）·其九
作者：茅元仪
朝代：明

神龙将蛰，并及于蝘。沧流欲竭，祸先于鳟。嗟我何人，亦槛亦圈。愿因商风，从子荒遁。
送钱受之侍郎枚卜罢归一篇（崇祯元年）·其二
作者：茅元仪
朝代：明

矫矫荩臣，夷之斮之。显显令人，谪之诼之。言窜江沚，隐斯骲也。自幽私宫，避斯驳也。
送钱受之侍郎枚卜罢归一篇（崇祯元年）·其五
作者：茅元仪
朝代：明

浣布于火，乃愈鲜也。茜金于垆，乃愈坚也。人亦有言，靡不有天。高高在上，焉用便便。
送钱受之侍郎枚卜罢归一篇（崇祯元年）·其八
作者：茅元仪
朝代：明

煌煌帝业，莫或缵而。昭昭先微，莫或亶而。及尔政成，恐或瑽而。假此暇日，往者衎而。
送钱受之侍郎枚卜罢归一篇（崇祯元年）·其六
作者：茅元仪
朝代：明

言驾言迈，归我初服。匪曰初服，匪帝畴复。于以御之，我躬粥粥。妇不可媚，岂待詹卜。
送钱受之侍郎枚卜罢归一篇（崇祯元年）·其十
作者：茅元仪
朝代：明

高后在天，哀此下民。笃生神孙，哲惠且英。襄焉穆穆，终矣明明。惟日之环，匪河之清。
送钱受之侍郎枚卜罢归一篇（崇祯元年）·其四
作者：茅元仪
朝代：明

汇征伊何，首论盐梅。惟和惟一，无待尔枚。田畯盘舞，红女解颏。翳云何自，晦此中台。
陆贾不欲数过诸子（和汤临川诸题，录二首）
作者：茅元仪
朝代：明

新语汉高惊，片言粤佗喜。乍可动帝王，常恐厌儿子。
魏王分香
作者：茅元仪
朝代：明

英雄心胆殊，不惜儿女态。最笑啖名人，含情死后悔。
鸡鸣城
作者：茅光著
朝代：明
体裁：七言绝句

尽道曹瞒计策深，当年何事困乌林。鸡鸣唤起迟迟日，照见奸雄一片心。
南山行为梅林司马赋四首
作者：茅坤
朝代：明

行行入南山，蘼芜日以深。不见津亭吏，但闻鼪鼯音。夕阳犹在树，谷风起中林。下有种豆歌，欷歔伤我心。我心空自摧，太息今与古。上山多饥鸢，下山多猛虎。道路寂无人，日暮楚三户。停车一以悲，深林有巢父。金鞭勿复挥，古来事如此。仲连破聊城，辞爵归田里。子房定汉室，言从赤松子。何如酌金罍，酒酣犹热耳。
南山行为梅林司马赋四首·其一
作者：茅坤
朝代：明

行行入南山，蘼芜日以深。不见津亭吏，但闻鼪鼯音。夕阳犹在树，谷风起中林。下有种豆歌，欷歔伤我心。
南山行为梅林司马赋四首·其三
作者：茅坤
朝代：明

巢父无名子，相对语瓜田。夜闻李都尉，醉猎南山前。射杀白额虎，飞鸟落青天。归来感往事，叱咤黄金鞭。
南山行为梅林司马赋四首·其二
作者：茅坤
朝代：明

我心空自摧，太息今与古。上山多饥鸢，下山多猛虎。道路寂无人，日暮楚三户。停车一以悲，深林有巢父。
南山行为梅林司马赋四首·其四
作者：茅坤
朝代：明

金鞭勿复挥，古来事如此。仲连破聊城，辞爵归田里。子房定汉室，言从赤松子。何如酌金罍，酒酣犹热耳。
夜泊钱塘
作者：茅坤
朝代：明

江行日已暮，何处可维舟。树里孤灯雨，风前一雁秋。离心迸落叶，乡梦入寒流。酒市那从问，微吟寄短愁。
子陵祠
作者：茅坤
朝代：明
体裁：五言律诗

山川几易姓，祠宇独经时。不见披裘叟，谁酬吊古词。凄风喧暮鹊，落日啸寒鸱。二气江蘋薄，空林寄所思。
寄润州范太守兼问陶别驾
作者：茅坤
朝代：明
体裁：七言律诗

铁瓮城齐北斗高，城中太守亦人豪。花迎露冕春行县，月满江楼夜听涛。官廨薜萝供寂寞，讼庭琴鹤属风骚。能邀别驾陶元亮，共向名山载浊醪。
春日蹋雪彭城道中
作者：茅坤
朝代：明
体裁：七言律诗

春日独伤春事稀，马蹄又向雪中归。数家烟火望欲断，几树饥禽寒不飞。有客寻诗穿谷口，无人载酒款林扉。看山不觉日已暮，千里云霏生薜衣。
登丛台
作者：茅坤
朝代：明

一眺丛台上，孤城秋暮时。绮罗言已寂，芳草暗含滋。泣露蒐移堞，衔花雀隐枝。忽闻雍里曲，并落照眉池。
首春次安肃
作者：茅坤
朝代：明

山城喧社鼓，游冶属芳晨。陌上探丸骑，林中射雉人。年光浮绮吹，日气抱红尘。马首多春色，还怜旅鬓新。
次平凉
作者：茅大方
朝代：明
体裁：七言律诗

平凉疆域控西戎，三月犹寒气未融。山麦蟠根封积雪，野桃含萼待东风。书回塞下边尘净，兵到原头猎火红。更拟明朝乘鹤驾，为寻仙迹访崆峒。
汪司马东巡歌
作者：茅榛
朝代：明

晓渡滹沱雪满河，辕门鼙鼓杂《铙歌》。为传今日新司马，原是南征旧伏波。
辽西歌
作者：茅榛
朝代：明

裨将分屯三十营，营营火炮震天鸣。纵教胡马如征雁，不敢衔芦过北平。
过孔子问津处
作者：茅瑞徵
朝代：明
体裁：古风

驱车循四履，晴峦来远曙。一水不容刀，征人戒勿遽。褰裳往从之，下流苦沮洳。试扣此何为，云是问津处。在昔凤戢羽，深心向谁语。屏营岐路侧，所遇溺与沮。避世不避人，相对一何倨。千载凭遗迹，山川应何㨿。我来出其傍，兹行岂游豫。六翮阻高飞，九折空叱驭。虽驰云外想，已作粘泥絮。仰止步荒祠，低回不能去。
过弘化庵四首·其一
作者：茅瑞徵
朝代：明
体裁：五言绝句

闲行郊外游，载酒山前寺。几处寒云生，云卧人时至。
过弘化庵四首·其三
作者：茅瑞徵
朝代：明
体裁：五言绝句

曲径风敧竹，前轩月转廊。此中栖托好，清兴得谁尝。
过弘化庵四首·其二
作者：茅瑞徵
朝代：明
体裁：五言绝句

蕉影横窗绿，钟声引梵长。坐看秋色老，帘外月如霜。
过弘化庵四首·其四
作者：茅瑞徵
朝代：明
体裁：五言绝句

寒到清溪水，长吟白社诗。还同真率会，剩有酒盈卮。
送薛驾部还陜
作者：茅瑞徵
朝代：明
体裁：古风

朔风日以厉，肃轸超西秦。行行归故乡，而我失所亲。与君同舍郎，况乃托比邻。相望朝伊夕，绸缪亦有因。一旦出门辞，飞飞关陜尘。仰盻浮云驶，怅然忆远人。悬知经岁别，分手自怆神。愿展平生意，河梁写其真。聊将盈尊醪，叙此离情新。我亦赋归来，离合难具陈。
寄王冉山
作者：茅瓒
朝代：明
体裁：古风

清商凉气肃，白露瘁庭柯。美人去极浦，一夕秋风多。言念燕婉情，携手南山阿。为乐苦不周，良游忽蹉跎。瞻彼松柏枝，引蔓附女萝。而我同心侣，怅别情如何。
丁酉北还述怀呈社中诸子
作者：茅维
朝代：明

长河帆底夕阳浑，路入乡关思转繁。水涸舳舻徒满眼，天低禾黍只孤村。那堪宿雁冲沙噭，更指寒鸦背雨屯。河朔建儿仍不忘，紫缰白马炤秋原。
书所见
作者：茅维
朝代：明

台躔初见黑头人，受策延登圣眷新。莫怪三公更年少，单于惊起贺贤臣。
夜坐读书有感效坡老作短诗寄允兆翁晋季豹三子
作者：茅维
朝代：明

石床横素书，漆灯挂青焰。引幞不耐眠，危坐意清宴。瓦盆覆残茗，绮石当圜砚。索笔赋短章，书成自精绚。冷月侵疏槐，荒山噭荒鸡。虫吟豆花中，叶坠石苔面。垂头何所思，阑干忽凭遍。一入静者怀，机锋似□箭。恨无三益友，相对发绮辨。露湿还松房，青林火不见。
寄讯李白父征君二首
作者：茅维
朝代：明

闻君老病掩双扉，秋老荒园黄蝶飞。手爨青松饭香稻，隔溪人语采菱归。病忘真是息心方，兀坐支颐木脚床。天末凉风吹老树，看他屋角送斜阳。
寄讯李白父征君二首·其一
作者：茅维
朝代：明

闻君老病掩双扉，秋老荒园黄蝶飞。手爨青松饭香稻，隔溪人语采菱归。
寄讯李白父征君二首·其二
作者：茅维
朝代：明

病忘真是息心方，兀坐支颐木脚床。天末凉风吹老树，看他屋角送斜阳。
春昼戏咏
作者：茅维
朝代：明

春昼阴阴度网窗，春愁极目荡春江。不知何处吹花片，忽有余香到佛幢。红药风翻娇第一，紫丁烟湿艳无双。如侬自爱空林绿，绣遍苔钱带壁缸。
浣溪沙·顾默孙纳姬
作者：茅维
朝代：明

四月陂塘水半扉，姬人梳裹入罗帏。佛楼先礼六铢衣。花午枕抛红印起，月斜炉绕篆烟微。百花深处玉郎归。
病里思听音乐戏呈诸公
作者：茅维
朝代：明

绕篱黄蝶隐秋花，病里闲情遣狭斜。伎作东山怀谢傅，笛吹古墓忆桓家。那堪残曲歌《金缕》，敢向今时斗丽华。红烛最娇丸髻妓，胡床企脚听琵琶。
答宋季子
作者：茅维
朝代：明

秋光晴映薜门开，坐客胡床趣举杯。若问吴侬忙底事，前溪斫荻月明回。
竹枝词
作者：茹宏
朝代：明

妾心如水不流西，郎向萧关意莫疑。肯学杨花无定性，随风飞去便沾泥。
扊扅歌
作者：茹湜
朝代：明

昔日与君相别时，炊扊扅兮烹伏雌。妾为浣妇君作相，妾歌扊扅君不向。君今富贵忘贱贫，五羊之皮何足珍。
杨白花
作者：茹湜
朝代：明

杨白花，身轻不由已。一夕长风生，飘飘度江水。江南处处好繁华，悠扬落地知谁家。知谁家，不复归，永巷春深人迹稀。悲歌连臂空肠断，回首长秋鸦乱飞。
元夕
作者：茹琼
朝代：明
体裁：七言绝句

湖南湖北雪初消，画鼓春幡总寂寥。不是邻家灯火近，那知今夕又元宵。
白团扇扑蝇为血所渍因绘为红叶
作者：荆先生
朝代：明
体裁：七言绝句

新霜枫叶醉殷红，记得题诗出后宫。绕遍御沟寻不见，被风吹入月轮中。
登恒山
作者：草窗居士
朝代：明
体裁：七言绝句

晴岚壁立翠凝流，二月馀寒凛似秋。崒嵂一峰真帝座，朝宗万嶂总诸侯。
四月八日观浴佛
作者：荣清
朝代：明
体裁：古风

四月八日佛诞辰，宝华幢盖纷天人。金盆兰水香馥郁，弱罗争浴梵王身。我闻紫金光丈六，庄严相好称具足。周遍毗卢亘十方，本然清净何烦浴。众生心佛等非殊，四大由来非我躯。安得菩提功德水，涤除阴浊现尼珠。佛说无生亦无灭，洗尘洗体劳分别。乘权应化尽虚空，海水无边月一切。
游梅花水
作者：荣清
朝代：明
体裁：五言律诗

悬崖披莽苍，纡墩历崔巍。水以梅花胜，人随秋色来。涵空迥镜影，迸地漱珠胎。石鼎分松火，烹云注茗杯。
送云松禅师朝普陀
作者：荣清
朝代：明

几年面壁礼空王，飞锡南询到海方。大地山河归法界，孤云野鹤寄行藏。月明鹫岭千花现，朝拥龙宫一苇航。学道几人登彼岸，漫因行脚叹津梁。
送云松禅师朝普陀
作者：荣清
朝代：明
体裁：七言律诗

几年面壁礼空王，飞锡南询到海方。大地山河归法界，孤云野鹤寄行藏。月明鹫岭千花现，潮拥龙宫一苇航。学道几人登彼岸，漫因行脚叹津梁。
送友人归金台
作者：荣清
朝代：明
体裁：七言律诗

风尘落落讵堪论，缟纻交情老倍敦。放逐江湖惟短发，生还天地自殊恩。故园松菊犹存径，晚景桑榆合掩门。一别可能重执手，河梁封酒暗销魂。
送友人赴试
作者：荣清
朝代：明

朝雨鸣青雀，临风袂欲分。图南博大翼，空北耀花纹。战胜千人失，名成四海闻。遥知相忆处，孤馆卧看云。
送友人赴试
作者：荣清
朝代：明
体裁：五言律诗

朝雨鸣青雀，临风袂欲分。图南抟大翼，空北耀花纹。战胜千人失，名成四海闻。遥知相忆处，孤馆卧看云。
雪浪庵与恩公谈禅
作者：荣清
朝代：明

耽寂投初地，山深昼不哗。世情原水叶，吾道岂空华。萝径秋多雨，松门晚掩霞。偶从诸佛子，趺坐演三车。
书怀
作者：荪谷
朝代：明

人间万事不如意，得失悠悠看塞翁。好月楼台还有病，落花时节每多风。倘来轩冕虚无里，过去英雄寂寞中。五十之年何所有，一声长啸望遥空。
公山逢宋廷玉
作者：荪谷
朝代：明

寇盗经年岁，干戈满汉阳。所亲皆丧乱，不敢问存亡。西日瞻行殿，东风入故乡。时危对君酌，涕泪欲沾裳。
别李季献之京
作者：荪谷
朝代：明

别意不自制，前情良可嗟。海隅为客久，关外送人多。野岸飞花树，春桥水上波。犹同子规鸟，洒泪湿林柯。
嘉山道中
作者：荪谷
朝代：明

嘉陵北望接龟城，历数来途更远行。试向长林望津渡，湿云沉野不分明。
夜泊大滩
作者：荪谷
朝代：明

夜缆泊滩下，水村霜气凝。枯查拾沙渚，爨火乞渔灯。病客孤舟梦，寒江十月冰。辞家今几日，黄帽是亲朋。
客怀
作者：荪谷
朝代：明

此身那复计西东，到处悠悠逐转蓬。同舍故人流落后，异乡新岁乱离中。归鸿影度千峰雪，残角声飞五夜风。惆怅水云关外路，渐看芳草思无穷。
宫词
作者：荪谷
朝代：明

平朝日出殿门开，凤扇双行引上来。遥听太仪宣诏语，罢朝新幸望春台。宫墙处处落花飞，侍女烧香对夕晖。过尽春风人不见，院门金锁绿生衣。中官清晓觅才人，合奏笙歌满殿春。别诏梨园吹玉笛，御袍新赐锦麒麟。
宫词·其一
作者：荪谷
朝代：明

平朝日出殿门开，凤扇双行引上来。遥听太仪宣诏语，罢朝新幸望春台。
宫词·其三
作者：荪谷
朝代：明

中官清晓觅才人，合奏笙歌满殿春。别诏梨园吹玉笛，御袍新赐锦麒麟。
宫词（三首）
作者：荪谷
朝代：明

宫墙处处落花飞，侍女烧香对夕晖。过尽春风人不见，院门金锁绿生衣。
寄问许典翰
作者：荪谷
朝代：明

甲山西北接阴山，鸟道悬云不可攀。迁客北行何日到，家书时寄隔年还。长闻刁斗城埤里，但见鼯貂树木间。圣代岂终才子弃，莫教三十鬓成斑。
悼亡
作者：荪谷
朝代：明

妆奁虫网镜生尘，门掩桃花寂莫春。依旧小楼明月在，不知谁是卷帘人。
无题
作者：荪谷
朝代：明

瑶弦纤缕合欢床，暖压红钱小洞房。梦觉秦楼分翡翠，日沉湘浦断鸳鸯。妆钿宝月明珠缀，腰带盘云瑞锦囊。十二斜行金雁柱，碧沙如雾掩秋香。
晓行板桥村
作者：荪谷
朝代：明

水关西路听鸡鸣，岭月初沉晓雾平。人响间闻茅店语，马蹄连上板桥声。悠悠渐喜乡山近，琐琐偏知旅态生。更下长陂说徒侣，天明须趁及先行。
歌平调四时词
作者：荪谷
朝代：明

门巷清明燕子来，绿杨如雾掩楼台。同随女伴秋千下，更向花间斗草回。五色丝针倦绣窠，玉阶新发石榴花。银床冰簟无馀事，尽日南园蛱蝶多。金井梧桐下玉阑，琵琶弦紧不堪弹。欲将宝镜匀新黛，卷上珠帘怯早寒。锦幕围香宝兽危，晓妆临镜涩胭脂。绣笼鹦鹉嫌寒重，犹向帘间觅侍儿。
歌平调四时词·其一
作者：荪谷
朝代：明

门巷清明燕子来，绿杨如雾掩楼台。同随女伴秋千下，更向花间斗草回。
歌平调四时词·其三
作者：荪谷
朝代：明

金井梧桐下玉阑，琵琶弦紧不堪弹。欲将宝镜匀新黛，卷上珠帘怯早寒。
歌平调四时词·其二
作者：荪谷
朝代：明

五色丝针倦绣窠，玉阶新发石榴花。银床冰簟无馀事，尽日南园蛱蝶多。
歌平调四时词·其四
作者：荪谷
朝代：明

锦幕围香宝兽危，晓妆临镜涩胭脂。绣笼鹦鹉嫌寒重，犹向帘间觅侍儿。
步虚词
作者：荪谷
朝代：明

三角峨峨鬓上绡，散垂馀发过纤腰。须臾宴赴西王母，一曲鸾箫向碧霄。青铜结伴婉凌华，夜下三洲小玉家。闲说紫阳宫里事，玉阶偷折碧桃花。王母云车五色麟，白鸾前导向西巡。天章晓奏虚皇殿，仙桂花开八万春。仙岛焚香礼玉虚，紫麟催驾五云车。西宫侍女多娇笑，录尽三天未见书。西岳真君上紫微，百灵奔走备威仪。三清秘诀无传授，偷写天章半夜归。羊城使者取真符，露佩胸前豁落图。直指扶桑催木帝，及时传语上清都。三坛中夜讲真经，大集群仙列下庭。唯有老君修别殿，手书云篆送玄冥。
步虚词·其一
作者：荪谷
朝代：明

三角峨峨鬓上绡，散垂馀发过纤腰。须臾宴赴西王母，一曲鸾箫向碧霄。
步虚词·其七
作者：荪谷
朝代：明

三坛中夜讲真经，大集群仙列下庭。唯有老君修别殿，手书云篆送玄冥。
步虚词（七首）
作者：荪谷
朝代：明

仙岛焚香礼玉虚，紫麟催驾五云车。西宫侍女多娇笑，录尽三天未见书。
步虚词（七首）
作者：荪谷
朝代：明

王母云车五色麟，白鸾前导向西巡。天章晓奏虚皇殿，仙桂花开八万春。
步虚词（七首）
作者：荪谷
朝代：明

羊城使者取真符，露佩胸前豁落图。直指扶桑催木帝，及时传语上清都。
步虚词（七首）
作者：荪谷
朝代：明

西岳真君上紫微，百灵奔走备威仪。三清秘诀无传授，偷写天章半夜归。
步虚词（七首）
作者：荪谷
朝代：明

青铜结伴婉凌华，夜下三洲小玉家。闲说紫阳宫里事，玉阶偷折碧桃花。
江陵东轩
作者：荪谷
朝代：明

水满南塘生白烟，小桃花发竹林边。自怜病客无闲绪，一度伤春似去年。
渡清川江
作者：荪谷
朝代：明

安州城外水如天，立马沙头唤渡船。帆带晚烟依草岸，雁迷残日下芦田。长途旅客思归计，向老筋骸忆少年。始信在家贫亦好，近来双鬓转萧然。
立春吴体
作者：荪谷
朝代：明

江东客里逢立春，节物风光愁杀人。盘中生菜不可食，门前柳条还欲颦。悠悠西塞独身远，杳杳南国多兵尘。中兴宗社大臣在，怅望涕泪沾衣巾。
谢勤上人
作者：荪谷
朝代：明

新家峡里老农居，田圃收功不愿馀。百计谋生无上策，数诗排闷有中书。秋晴林径时行药，雨后溪潭见钓鱼。惟有野僧知我意，近来栖息问何如。
赠乐师许忆凤
作者：荪谷
朝代：明

双眉覆眼鬓萧萧，曾捻梨园紫玉箫。移向瑶台弹一曲，曲终垂泪说先朝。
赠别韩景洪濩
作者：荪谷
朝代：明

西街曲巷尹家庄，每到寻常把酒觞。全盛旧时如梦寐，乱离今日更凄凉。短衣关塞风霜苦，匹马秦京道路长。往事悠悠问无处，送君安得不沾裳。
送尹佐郎晖之上京
作者：荪谷
朝代：明

九月辽阳塞草腓，朔风霜气满征衣。行人欲近燕山宿，雁乳平芜晓不飞。
道中感怀
作者：荪谷
朝代：明

龙泉鸣吼匣中悲，十月西风两鬓丝。黄叶满山秋寺废，白沙连渚小桥危。孤帆过后千峰夕，匹马行时百草衰。牢落故居空入梦，乱藤疏竹有茅茨。
题僧轴
作者：荪谷
朝代：明

离家数日行山路，春在花枝亦不多。唯有惜春无限意，强扶衰病折残花。
题清道李家壁
作者：荪谷
朝代：明

南来数月计多违，节序如流已授衣。旅舍不堪黄叶落，暮天遥望白云飞。唯有同来野僧在，病吟相对说西归。
题画
作者：荪谷
朝代：明

绿杨闭户是谁家，半出红楼映断霞。无赖流莺啼尽日，晚晴门巷落花多。
龙城次玉峰韵
作者：荪谷
朝代：明

清溪雨后起微波，杨柳阴阴水岸斜。南陌一樽须尽醉，东风三月已无多。离程处处王孙草，门巷家家枳壳花。流落天涯为客久，不堪中夜听吴歌。
别梁生
作者：莆田女鬼
朝代：明
体裁：五言绝句

侧侧复力力，与君长叹息。出入自苦愁，单情还相忆。
春日登城有感
作者：莘野
朝代：明
体裁：七言律诗

凭高独立午风轻，望入平湖眼更明。白鸟影边阳羡树，青山堆外阖闾城。楼台霁色千家日，杨柳春声几处莺。满眼故人零落尽，野花芳草不胜情。
杏林仙馆图
作者：莘野
朝代：明
体裁：七言律诗

仙家楼阁倚崇山，铁锁千寻不可攀。独为寻真行海上，偶因访疾到人间。舟成紫室龙垂野，杏熟青林虎抱关。闻说著书有馀暇，石坛步月佩珊珊。
夏日陪范州倅憩北山得月字
作者：莫与齐
朝代：明

炎歊欲何之，北山暂停軏。披襟觅岩岫，凉飔扇林樾。閒亭列翠微，雕甍悉高揭。石笋嵌虚空，清泚透岩窟。入眼画图开，惬心尘嚣绝。有美范使君，风期最超越。传觞狎潺湲，飞步忘突兀。娓娓理清言，不觉渌尊竭。薄暮共夷犹，班荆待明月。
春日游北山三贤祠寄怀郑师
作者：莫与齐
朝代：明

出郭恣吟眺，蹑屐北山阿。芳树鸣仓庚，曲池扬文波。石径合苔藓，春风吹茑萝。逶逦大道傍，新祠郁嵯峨。飞甍矗虹霓，翠霭四壁多。中祀三先生，名德永不磨。缅怀朱邸客，曾此驻鸣珂。两楹揭丽藻，高榜挥银戈。贱子陪后乘，握手同婆娑。班荆泛羽觞，不嫌醉颜酡。襜帷日以隔，邈若山与河。因风寄长臆，伸纸难缕覼。
楞伽晓月
作者：莫与齐
朝代：明

峡东流正驶，安得此停泓。搔首眺苍旻，孤月楞伽明。须臾寒潭影，髣髴灵台平。悬崖闻飞瀑，高枕殊凄清。
花朝州大夫李公集诸生于燕喜亭论学寻命童子歌鹿鸣赋二首
作者：莫与齐
朝代：明

韩刘游后古亭虚，太守今劳驻隼旟。骀荡春风吹讲席，周遭山色胜环滁。听来元论迷俱破，赋就缁衣气转舒。小大从公移白日，煌煌银烛照葱裾。春光刚半正花辰，拂幰啼莺夹路新。风物恍逢修禊日，衣冠犹愧食萍宾。登龙盛事誇今会，下榻高情自昔人。如此豪游真忝窃，不妨沉醉坐车茵。
花朝州大夫李公集诸生于燕喜亭论学寻命童子歌鹿鸣赋二首·其一
作者：莫与齐
朝代：明

韩刘游后古亭虚，太守今劳驻隼旟。骀荡春风吹讲席，周遭山色胜环滁。听来元论迷俱破，赋就缁衣气转舒。小大从公移白日，煌煌银烛照葱裾。
花朝州大夫李公集诸生于燕喜亭论学寻命童子歌鹿鸣赋二首·其二
作者：莫与齐
朝代：明

春光刚半正花辰，拂幰啼莺夹路新。风物恍逢修禊日，衣冠犹愧食萍宾。登龙盛事誇今会，下榻高情自昔人。如此豪游真忝窃，不妨沉醉坐车茵。
静福寒林
作者：莫与齐
朝代：明

入林鹤氅披，正可敌凛冽。最爱道旁松，后彫显奇节。岂不承雨露，只解傲霜雪。携樽狎晚晴，疏枝透明月。
季冬章少参见访不值
作者：莫叔明
朝代：明

欲知何事不逢君，闲向青山与鹤群。安得玉缸香是酒，但看青案字成文。天寒竹叶翻重翠，岁晚松枝起片云。户牖阿谁嫌寂寞，自然人语绝相闻。
宿佩上人房
作者：莫叔明
朝代：明

支公不相马，夜向窗前闲。酿酒醉佳客，烧灯对灵山。庖厨竹树下，巾舄桃花间。一宿又何意，题诗重愁颜。
赠别
作者：莫叔明
朝代：明

年少辞家不畏劳，山间绿树戍楼高。桃花不合浑如泪，和雨纷纷上客袍。
送秦马平表弟入京
作者：莫叔明
朝代：明

翩翩白马只横行，杨柳秋风去客程。仗剑好言甥似舅，开樽莫为弟辞兄。檐藏绿屿衣边暗，树隐苍峰肘后明。闻道阳春唱高曲，大都不是别离声。
春日始作社会
作者：莫同
朝代：明

溪边杨柳欲藏鸦，旧社重寻感岁华。龙缝漫流冰后乳，阳坡新摘雨前芽。有僧住处聊为主，无事来时即为家。却笑荆公专一壑，暮年诗句亦吟差。
碧山复旧社喜作
作者：莫同
朝代：明

诘旦饰仆夫，乘春寻旧山。扬舲渡莲蓉，九点青烟鬟。祁祁啸徒侣，相见俱开颜。仲春梅未落，布席瑶林间。行厨出芳醑，僧灶飏茶烟。合坐循齿序，嗣德歆前贤。新规出意创，义例楣间悬。嚣尘喜远隔，逸思来无端。吾侪惜短景，觞咏有余欢。
顾洞阳招与清溪雅集感成待柬致谢
作者：莫同
朝代：明

重阳喜无雨，况复菊初黄。相约中林士，来寻五柳庄。沙平围鸭栅，水落露鱼梁。共话羲皇上，罍倾未解航。
桃花坞
作者：莫士安
朝代：明

岁岁桃花满坞开，花明遍映讲经台。未愁红雨催春去，要为金仙献果来。涧道东风非梓泽，石桥流水似天台。何当剩种瑶池核，不用凡根取次栽。
洪武丁丑春题王叔明湖山清晓图
作者：莫士安
朝代：明
体裁：古风

青山屏列水涯畔，白云缭绕山腰半。分明晓色澄素秋，颠倒湖光接银汉。江霞灭尽海暾生，巴雪消多沔冰泮。岌嶪巅崖高莫梯，回合源泉净堪盥。天远匡庐秋杳冥，雨足沅湘春瀚漫。浓于蓝汁可染衣，赭若童颠未加冠。盘谷缭通百折深，缑岭危撑半空断。涧桥荫合踏新凉，渚阁香凝坐平旦。短屐扶藜野兴浓，轻舠聚网波纹散。南湾农邻犹闭关，西崦人家未炊爨。僧寺楼台松满林，渔屋轩窗柳遮岸。陶令秫田谁为耕，邵侯瓜地亲将灌。种桃莫问武陵津，采芝偶得商山伴。书封雁帛感苏卿，鲙斫鲈丝羡张翰。濯缨欲待沧浪清，挽衣空歌白石烂。树树岩花岚雾重，叶叶汀蒲水风乱。蛱蝶暖依芳草飞，鹧鸪晴入丛篁唤。荇藻翻容避钓鱼，杉楠不借寻巢鹳。壁帙芸枯粉蠹生，岫幌藤穿苍鼠窜。翠随梧桐借剪圭，羃结丝芦爱垂幔。米家尚存书画船，吴绫不减锦绣段。人来西北淹壮游，地拥东南隔奇观。标灵显秀环故居，汎影浮晖在吟案。谁能高深故不竞，我为登临每无惮。当时对景直彷佛，绕次围阑旧凝玩。丹青物色眼停瞬，铁石心肠颜为汗。踪迹顿忘今昔非，记忆方惊岁年换。半生自笑不归去，两足其如有羁绊。泉石膏肓百虑增，尘土心胸一朝浣。湖山如此慰相思，天地茫然寄长叹。
真性海竹茶炉
作者：莫士安
朝代：明

一炉周绕护琅玕，圆上方中量自宽。水火相煎僧事少，枪旗无扰睡魔安。煖红炙汗枯霜节，沸白浇花逗月团。留共梅窗清啜罢，雪楼谁道酒杯寒。
冯南江侍御赴雷阳赠别
作者：莫如忠
朝代：明
体裁：七言律诗

得遂生还雨露宽，不堪憔悴复南迁。持将白日浮云意，行尽黄茅瘴海边。心壮此时岐路别，名高终古斗霄悬。谁嗟越绝音书滞，正忆雷阳召寇年。
即事吊古
作者：莫如忠
朝代：明

驿路红梅始着丛，春光将半未全融。蓬扉曙色经冬雪，麦陇余寒尽日风。残劫有灰秦故国，疏钟笼月汉离宫。古来无限兴亡慨，莫倚肴函百二雄。
和董紫冈
作者：莫如忠
朝代：明

频年不复赋秋悲，秋尽江城昨始知。身向闲居宁论拙，客来问字久无奇。中厨黍熟焚枯后，小阁樽开酿菊时。闻道窥园犹懒性，肯携吟兴过东篱。
嘉禾三塔
作者：莫如忠
朝代：明
体裁：五言排律

三塔倚霄半，凌兢蹑紫烟。分标倚净土，列搆指诸天。一一呈金粟，亭亭间白莲。光遥龙藏日，劫数雁王年。珠栱慈云合，雕楹法雨悬。攀危超上界，眺迥镜迷川。舍利存仍幻，浮屠起亦缘。我心元不二，證取一灯然。
回澜台
作者：莫如忠
朝代：明
体裁：七言律诗

孤标遥扼郡城隈，势枕奔涛障欲回。迥阁凭虹云外出，环州缩地水中来。宾游误指招提境，童竖犹呼御史台。怪似主人能选胜，不言到海有蓬莱。
天马歌
作者：莫如忠
朝代：明
体裁：古风

天马由来出西域，騕袅何因至南国。闻道渥洼产此奇，牧向天闲自重译。七宝装成立仗仪，千金比价连城璧。尔时意气抑何雄，弃置一朝曾莫惜。脱衔卸辔溷泥途，不走不鸣亦不食。我行见之一怃然，独立山头心悚惕。古今神物本难驯，不见秦王昔鞭石。须臾莫遣五丁嗔，拔却云根去超轶。还言税驾阆风巅，天长海阔知何极。
春日游虞山
作者：莫如忠
朝代：明
体裁：七言律诗

兴在春山独远寻，行随杖屦历嵚岑。千盘磴出花间路，百啭莺调谷口音。石洞流云藏窈窕，海门初日变晴阴。更临绝巘看飞瀑，顿觉清泠洗客心。
柘湖还山投赠
作者：莫如忠
朝代：明
体裁：七言律诗

去住无心久悟禅，独将踪迹寄云烟。陆沉金马簪仍脱，市隐吴门姓不传。白发江湖游倦日，青春花鸟赋归年。图书旧有名山业，莫问苏君二顷田。
泛泖
作者：莫如忠
朝代：明
体裁：七言律诗

首夏初晴畅惠风，壶觞沿渚出花宫。行扳绿树阴成幄，兴渺沧波望若空。塔影空悬天镜里，梵音翻出棹歌中。鉴湖尚许知章乞，便可投簪狎钓翁。
留都
作者：莫如忠
朝代：明

一自先朝敕守臣，千秋鱼钥锁流尘。班休禁旅讥诃卒，头白中珰给扫人。泰畤有基松橡合，寝园无狩鹿麋驯。只余云气时来往，想忆离宫望幸辰。
题莫状元祠
作者：莫志忠
朝代：明

浪暖桃花紫阁春，丹墀对策疾如神。词源滚滚倾三峡，英气冲冲第一人。天上雨师呈玉露，街前风伯洒京尘。先生若得宣尼寿，尧舜其君尧舜民。
易箦时作
作者：莫息
朝代：明

青山郁郁树苍苍，不是桃源路渺茫。露沁石根芝草润，风生涧底茯苓香。唤醒枕上南柯梦，离脱人间傀儡场。万古英雄皆白骨，只宜含笑入泉乡。
阅耕
作者：莫懋
朝代：明

策杖看耕图，拖云出深谷。回头日未斜，还可将书读。
题画
作者：莫懋
朝代：明

危危孤峰高，磊落在天地。写作画图看，湿云飞不起。
凤凰台
作者：莫是龙
朝代：明
体裁：七言律诗

一径幽深竹树寒，崇台百尺倚晴峦。坐将云物杯中变，行迫星辰掌上看。丘壑几人能济胜，风尘此日共弹冠。亦知灵翮游千仞，应有文章动綵翰。
出都逢冯元成驾部道上言别
作者：莫是龙
朝代：明
体裁：七言绝句

试看归雁与征鸿，君自西飞我自东。立马道傍无一语，祗因双泪洒西风。
宿河口酒家
作者：莫是龙
朝代：明
体裁：五言律诗

笑指停桡处，烟荒一水斜。村旗招野客，岸火认渔家。淡月微侵幕，初潮浅映沙。海天应不远，吾欲访灵槎。
得顾茂俭书及所著离思赋怅然有作
作者：莫是龙
朝代：明

绿鬓伤春卧薜萝，青山起色近如何。惯看交态尊前好，较是君情别后多。明月自裁希逸赋，片云闲伴莫愁歌。家人倘问风尘色，慷慨中原但枕戈。
泛泖
作者：莫是龙
朝代：明
体裁：古风

夜来湖上月色清，四空惟闻松水声。使君揽衣起索客，呼酒长啸天风生。高楼推窗烛光冷，楼头人语波心影。沙碛烟荒鸟乱啼，阴廊古壁僧初定。吾生茫茫都欲浮，何年劈波分此丘。九龙峰前一珠耀，精芒直撼蛟宫幽。登临胜迹宛然在，姓字即今何瞹瞹。却待风流屠使君，千古江山起光怪。
清平乐
作者：莫是龙
朝代：明

春光已半，无语空肠断。亭院落花脂粉乱，扫却坐来还满。玉关消息难凭，机头锦字初成。愁似故园芳草，东风一夜还生。
登润州城楼
作者：莫是龙
朝代：明
体裁：五言律诗

高阁俯城阴，松篁一径深。晴云摇海色，夕梵起潮音。古戍关门断，山程驿道侵。江流无日夜，南望是乡心。
秋夜汎月龙潭听贾客吹箫
作者：莫是龙
朝代：明
体裁：古风

空潭浩渺秋如练，竹树千家隔波面。独倚飞舻泊夜潮，冰轮一片林端见。江头贾客愁如何，参差紫玉声呜呜。欲绝不绝还更续，飘飏细入寒云多。恍疑清籁因风举，又似孤凰求凤侣。泣尽鲛人百斛珠，织成嫠妇千条缕。江南八月烟水深，鱼雁寂寥乡国音。我亦闻之不能寐，曲中谁念客苦心。一从箫史仙游去，嶰谷枯篁杳难御。今宵若遇玉容人，青天定有骖鸾处。
赋得窗中度落叶二首（青溪社题）
作者：莫是龙
朝代：明

绮疏临野渡，秋树响前林。飒飒含风入，纷纷逗雨深。拂来红袖掩，积处绿尘侵。谁送哀蝉曲，无端搅客心。独树萧萧下，边淮正可怜。误投斋阁里，不似御沟前。酒户惊秋梦，翻经助夜禅。江潭凄恻处，但莫问长年。
赋得窗中度落叶二首（青溪社题）·其一
作者：莫是龙
朝代：明

绮疏临野渡，秋树响前林。飒飒含风入，纷纷逗雨深。拂来红袖掩，积处绿尘侵。谁送哀蝉曲，无端搅客心。
赋得窗中度落叶二首（青溪社题）·其二
作者：莫是龙
朝代：明

独树萧萧下，边淮正可怜。误投斋阁里，不似御沟前。酒户惊秋梦，翻经助夜禅。江潭凄恻处，但莫问长年。
赠任城故知
作者：莫是龙
朝代：明
体裁：五言律诗

此别何疏阔，风烟宛昔游。马头芳草路，柳外木兰舟。易隔三年梦，难期十日留。任城今夜月，閒杀酒人楼。
赠卢次楩一首
作者：莫是龙
朝代：明
体裁：七言律诗

羡君词藻似邹枚，曾拟梁园作赋才。白石歌残身未遇，黄金挥尽志堪哀。江南草色烟中远，蓟北山光马首来。万里行行从此始，断云孤鸟独徘徊。
过滕县
作者：莫是龙
朝代：明
体裁：五言律诗

邑传滕子旧，爵序薛侯先。壤地虽褊小，君臣自井田。礼犹宗国秉，馆想上宫连。遗恨千年事，何劳授楚廛。
送俞生之金陵
作者：莫是龙
朝代：明
体裁：五言律诗

驱马向斜日，秣陵寻旧游。人应草堂在，月满大江流。春燕投新社，离鸿失故洲。看君留别意，不减落花愁。
送陆生游燕
作者：莫是龙
朝代：明
体裁：五言律诗

小陆江东俊，名先入洛闻。犹能藉知已，未可怨离群。燕地春边雪，吴天野外云。翩翩徒羡尔，西笑立斜曛。
闻冯咸甫游太山诗以赠之
作者：莫是龙
朝代：明
体裁：七言绝句

平生瓢笠兴何长，游到名山喜欲狂。日观峰头闻叫啸，日穷云海见扶桑。
顾仲方招隐园
作者：莫是龙
朝代：明
体裁：七言律诗

清秋乘兴访名园，岩壑萧疏桂树繁。花外朱桥缘断岸，竹间苍岫引飞轩。空山猿鹤堪招隐，满地烟霞久避喧。翻笑淮南重方术，八公徒著养生言。
九月十三日水部叔邀观菊座上继崇周长史作用唐人韵
作者：莫止
朝代：明

花前九月蜂蝶飞，小春渐近秋意微。金钱合尔篱下贵，白酒待我山中归。宾当为主莫辞醉，月未到夕先迎晖。竹西崇冈更堪陟，不负两屐黏苔衣。
仁和朱彦明母董氏旌节
作者：莫止
朝代：明

凌云绰楔从平地，五色龙鸾萃雕丽。过客凭车为改容，叹息楣间旌节字。练裙缟带堂中人，到此知甘几劳悴。总是皇天作鉴明，亦有佳儿相其志。当时自顾嫌少年，不道今经甲子旋。孱然一身壮门户，泉台有闻当解颜。清泉为酿玉为脍，鹤发方添境方泰。坐使吴山游女群，一日风声尽沾溉。
仲冬之月独行小圃视败菊本咸有生意仍得晚花一朵把玩久之
作者：莫止
朝代：明

步屧篱根讶剩金，绝怜孤蹇不胜簪。贞心到死香犹在，细蘖回春意已深。寥落园池花事毕，交加冰雪岁寒侵。欲餐未忍还惆怅，赖有江梅与嗣音。
先庐
作者：莫止
朝代：明

照人溪色动春阳，简点先庐未就荒。檐桧转添霜后翠，庭兰不歇雨中香。痴顽儿子聊书课，衰病形骸半几床。谢遣纷华绝驰骋，韦编筠管谩徜徉。
八月十九日登雨花台
作者：莫止
朝代：明

石子斓斑草半黄，幽林窄径转重冈。斜阳欲下鸟相唤，急雨乍收山更苍。万里长江天设险，五云深阙地生光。昙花往事凭谁问，仰见皇图亿世昌。
北山秋思二首
作者：莫止
朝代：明

十月旬将及，一年秋始残。自怜柴榻稳，未觉布袍单。肮脏从吾拙，寻常应俗难。古今成俯仰，时复有馀欢。三日雨不绝，山中天所留。泉声琴筑和，树色碧苍稠。言话须谁共，简编良我俦。澄然神观寂，无处起穷愁。
北山秋思二首·其一
作者：莫止
朝代：明

十月旬将及，一年秋始残。自怜柴榻稳，未觉布袍单。肮脏从吾拙，寻常应俗难。古今成俯仰，时复有馀欢。
北山秋思二首·其二
作者：莫止
朝代：明

三日雨不绝，山中天所留。泉声琴筑和，树色碧苍稠。言话须谁共，简编良我俦。澄然神观寂，无处起穷愁。
古意
作者：莫止
朝代：明

古人远驰使，馈我双鲤鱼。烹鱼问起居，不见尺素书。应是衷情多，把笔不成题。绸缪古人意，久为故人期。两心如相知，岂待覼缕辞。两心不相知，对面隔九疑。寘鱼坐长叹，河水正东驰。
和邵宝《题泰伯新祠》
作者：莫止
朝代：明

老梅村里是谁乡，祠屋新成感意长。宇宙几人能比德，衣冠清旦独焚香。直将揖让追尧舜，不谓兴亡继夏商。万古宣尼旧题在，起瞻云汉丽天章。
和邵宝游竹山诗韵
作者：莫止
朝代：明

地主重逢感售游，廿年真负竹山秋。崖根老耐湖波激，天极东连海气浮。形胜纵观经几士，帆樯交影落三州。登临却悟追随晚，愿乞奇书挂仗头。
和邵宝游竹山诗韵
作者：莫止
朝代：明

地主重逢感旧游，廿年真负竹山秋。崖根老耐湖波激，天极东连海气浮。形胜纵观经几士，帆樯交影落三州。登临却悟追随晚，愿乞奇书挂仗头。
喜晴
作者：莫止
朝代：明

顽云宿雨二旬彊，村落家家久筑场。今日碧天开万里，残砧声里爱斜阳。
夜泊蠡溪口号呈光懋
作者：莫止
朝代：明

雨雪扁舟夜欲徂，敲门无力任童奴。不知画阁深沉处，曾有灯花报客无。
大山樵者歌赠固始李远
作者：莫止
朝代：明

安阳之山几千仞，势与浮光角雄峻。野人不识呼大山，复岭回崖足难进。青莲居士遗云仍，芒鞋资斧时凭陵。良材异卉俱在眼，用舍一一惟其应。来往穷绝径，烟霏长满衣。白龙池头弄明月，翠萝影里迎凉飔。静欣紫霞赏，远订沧洲期。倚松砉长啸，灭迹稀人知。迩来入三吴，又复事登陟。南山南，北山北，搜奇访古无遗力。呼笔閒施彩绘新，横琴快拂朱丝直。邂逅太湖上，一笑无先容。青春欲暮烟花空，扫花坐石开心胸。高山流水杳无际，无言默送孤飞鸿。
宗镐过予因留待雨用韵
作者：莫止
朝代：明

竹里清风忽报君，雨将来处共看云。吾亭且为须臾坐，案有坡公志喜文。
寄朱山人
作者：莫止
朝代：明

几欲候公湖水濆，不堪弥月黯春云。床头曲米计已漉，篱脚杞丛行可分。精力底须青竹杖，雅怀多在白鸥群。蒲轮到日从容谢，自有儿郎能致君。
寄龚时亨
作者：莫止
朝代：明

背郭幽栖只数椽，安心调息引流年。午檐花动鸟窥户，春渚艇横风满川。物妙每于閒处得，时情都向懒中捐。怀贤更有千秋兴，细和陶诗复自笺。
幽居景物二首次西涯翁韵 其一 树色
作者：莫止
朝代：明

连林映郭弄晴晖，误道浮岚认却非。杜老物华诗点染，房山水墨画稀微。静兼花影初摇砌，细杂苔痕欲上衣。独倚江南望江北，天空高鸟一时归。
幽居景物二首次西涯翁韵 其二 鸟声
作者：莫止
朝代：明

庭花风落正堪怜，好鸟飞来近我前。似惜春归情谩诉，雅含歌调谱难传。令人倚树立不倦，欹枕抛书起又眠。况复流泉当户外，匣琴终日懒挥弦。
幽居景物二首次西涯翁韵·树色
作者：莫止
朝代：明

连林映郭弄晴晖，误道浮岚认却非。杜老物华诗点染，房山水墨画稀微。静兼花影初摇砌，细杂苔痕欲上衣。独倚江南望江北，天空高鸟一时归。庭花风落正堪怜，好鸟飞来近我前。似惜春归情谩诉，雅含歌调谱难传。令人倚树立不倦，欹枕抛书起又眠。况复流泉当户外，匣琴终日懒挥弦。
庭芜
作者：莫止
朝代：明

懒性任庭芜，疏帘映槁梧。雨寒先宿燕，溪晚竞招凫。独趣幽花槛，时情浊酒壶。等閒今又古，何用问谁吾。
开园
作者：莫止
朝代：明

开园近南郭，日涉聊自适。卉木各葱茜，花开间红白。力作督僮奴，循行谩扶策。编茅八九间，疏渠十馀尺。未儗柴桑居，窃比扬子宅。菜熟不食心，果熟不钻核。夜无扣门吏，时款山中客。歌讴杂谐谑，豪饮至一石。世事问不知，床头有周易。
张仲正野仙歌用琴川钱工部韵
作者：莫止
朝代：明

当时饮中称八仙，趣味到此难夤缘。野仙又出四明客，倾盖况在清樽前。红梅花开赏春霁，朱帘绿幕齐高搴。吾侪水部本好士，未是佳客何曾延。野仙南来致双鲤，中有尺素从两钱。乃知行迹遍海壖，乘春却踏梁溪船。好山好水入挥洒，意匠所至无馀笺。得来赠遗多妙墨，鸾仪鹄影惊联翩。酒酣运笔等垩帚，高堂白日生云烟。岂须藏袭待他日，放手己见人争传。行囊中有端石坚，品高不肯随时妍。三花插巾笑起舞，但脱俗韵称高贤。吾歌野仙止于此，此意已逐高鸿鶱。
成化乙未仲冬书事
作者：莫止
朝代：明

病眼经旬只掩书，萧萧梧竹自村墟。忽然惊喜开门出，天子今朝己建储。
整拭古琴
作者：莫止
朝代：明

纷纷世上筝琶耳，古乐亡来孰经理。囊中幸有孤桐枝，絙以朱丝差可喜。猗兰自足继南薰，何用广陵传法指。有弦吾学陶公无，有心不与钟期死。小斋柏子时一焚，便若置我山谷里。悠然直作羲皇人，月到窗前一泓水。
无菊叹
作者：莫止
朝代：明

去年旱剧今苦霖，佳菊槁烂俱莫禁。薋葹菉莽竞蕃殖，人力弗救天难谌。维时九日潦未息，出门一望江湖白。悠悠千古徒有怀，坐对空樽日西夕。
昔人墓
作者：莫止
朝代：明

昔人墓作今人墓，今人知与何人作。昔今代谢如暑寒，青山不改常时颜。白云笑我对青山，何不且作生前欢。
春阴即事次二泉韵
作者：莫止
朝代：明

小阁晨光慢，残缸宿烬红。春停烟雨外，人坐寂寥中。土脉融犹浅，莺声涩未工。忽惊书帙乱，无赖是窗风。
昭君曲
作者：莫止
朝代：明

但使边尘净，蛾眉敢爱身。千年青冢在，犹是汉宫春。
晚冬杂兴
作者：莫止
朝代：明

老年犹自爱观书，晤语无俦意有馀。鸟雀近人庭日暖，起扶筇竹步徐徐。
暮春追忆泉翁二首
作者：莫止
朝代：明

知音人去罢弹琴，风外庭花落更深。剥啄不闻人迹绝，瓦炉香冷思愔愔。不因春去懒登台，花外小车那复来。只有旧巢双燕子，尚依宾榻故旋回。
暮春追忆泉翁二首·其一
作者：莫止
朝代：明

知音人去罢弹琴，风外庭花落更深。剥啄不闻人迹绝，瓦炉香冷思愔愔。
暮春追忆泉翁二首·其二
作者：莫止
朝代：明

不因春去懒登台，花外小车那复来。只有旧巢双燕子，尚依宾榻故旋回。
曰驯弟鹡鸰扇头
作者：莫止
朝代：明

幽禽相逐上枯荷，原上秋光太半过。对画定因难弃此，白头兄弟巳无多。
月下观莲
作者：莫止
朝代：明

荷花靓无语，宛在水中央。露深明月高，下宿双鸳鸯。
次泉翁二月廿五日听松庵韵
作者：莫止
朝代：明

软舆轻盖度幽林，一路红芳衬绿阴。飞尽茶烟知日午，添多山色爱春深。竹松争仰千寻干，泉石真宜万古心。况是高贤旧游地，可能无语托新吟。
次观梅韵
作者：莫止
朝代：明

树树梅开院宇宽，红酣白晰总宜看。微风小径青烟敛，细雨春城晓色寒。石畔倚栽苔蚀遍，天涯折赠使逢难。犹怜节候今年晚，赏到花朝意未阑。
次青城翁见寄二首
作者：莫止
朝代：明

潏潏新流漾白沙，溪东遥认隐君家。忽惊庭草生秋思，送尽年光是物华。弦断古囊琴罢弄，睡酣尘榻笔无花。暑馀倦极何聊赖，净洗砂瓶自煮茶。人间何处无尘沙，老来似嫌犹有家。碧潭龙去波自静，山石苔生肤亦华。暑困倩谁歌白雪，篱荒那复望黄花。烟销土锉日过午，一勺清泉堪当茶。
次青城翁见寄二首·其一
作者：莫止
朝代：明

潏潏新流漾白沙，溪东遥认隐君家。忽惊庭草生秋思，送尽年光是物华。弦断古囊琴罢弄，睡酣尘榻笔无花。暑馀倦极何聊赖，净洗砂瓶自煮茶。
次青城翁见寄二首·其二
作者：莫止
朝代：明

人间何处无尘沙，老来似嫌犹有家。碧潭龙去波自静，山石苔生肤亦华。暑困倩谁歌白雪，篱荒那复望黄花。烟销土锉日过午，一勺清泉堪当茶。
次韵为钱子山悼亡
作者：莫止
朝代：明

眼中那意百年人，只共持家两度春。罗带绣鸳翻结恨，镜台雕玉易承尘。良宵缺月窥帘竹，伏日飞霜杀渚蘋。若问读书汤茗事，于今惟有一灯亲。
次韵二泉午坐偶成
作者：莫止
朝代：明

画阁清深碧树中，时闻铁马弄微风。无争岂复论棋势，不饮从谁问酒功。依栋巢多来燕子，绕门舟惯集渔翁。晴光一片真宜麦，步屧前荣见远峰。
次韵二泉坐月
作者：莫止
朝代：明

清晓林风转，黄昏月满庭。野寒人落落，地湿草青青。竹几当窗设，烟钟隔水听。此时谁缩地，一上海天亭。
次韵匏庵学士题复竹茶炉卷
作者：莫止
朝代：明

剪竹攒炉为品泉，泉清惟称露芽煎。常于学士幽人侧，更在孤猿落月前。失脚误投金帐去，灰心曾伴玉瓶眠。石头旧路谁云滑，自喜归来色相全。
次韵吴晋卿游金山
作者：莫止
朝代：明

海门蹙处江涛重，金鳌浮出何穹窿。驾天长桥倩谁作，倒影先入楼船中。天光上下夹明镜，漫托焦山作邻并。半空楼观起玲珑，达士胸襟俨相映。碣石砥柱远莫参，气势横绝江之南。中泠况复彻肝肺，品味岂数南阳潭。江风山月世鲜好，不是飞仙不能到。妙高台上一招手，挽却行云回鸟道。两仪始判浊与清，留此突兀知何情。颓波一障亘万古，娲皇愚公休结盟。谪仙少陵欠题句，却有坡翁能表著。明将濯足上蓬莱，不许龙宫吐烟雾。
次韵寄题俞司谏国昌待曙楼
作者：莫止
朝代：明

棂轩高架绝尘霏，银烛烧残万籁稀。清禁似闻声动钥，明河渐见影承晖。扪心默感时难际，触事宁禁思欲飞。更倚云梯增悚惕，君王勤政正宵衣。
次韵杨仪曹君谦题国贤将石亭
作者：莫止
朝代：明

惠泉在天下，品味少班列。公心有深眷，暌远携未辍。所忧出山去，本味损甘冽。相传兹山石，投瓮解湔雪。甘冽每如故，所适任燕越。泉石本一气，妙诀非有别。名亭纪幽事，尘想永消歇。慎勿倦携持，谁当笑痴绝。
次韵杨长史崇周閒居
作者：莫止
朝代：明

庭草青青生暖烟，壁间琴久欠徽弦。笺天旧草三千疏，漫兴新题一百篇。林鸟巢多知地稳，水花开晚为谁妍。到门溪涨喧渔子，涸鲋胶舟忆去年。
次韵水部叔山居杂兴
作者：莫止
朝代：明

纤尘不到室如禅，书卷琴张总旧缘。更有月瓢胜水递，小渠分入惠山泉。
次韵泉翁点易台述事
作者：莫止
朝代：明

有怀长爱赋閒居，渐老尤耽四圣书。滴露松高山转静，登台天阔意还馀。一泓泉水渊源在，数点梅花卦画如。到得忘言惟莞尔，岂知玄后更潜虚。
次韵立之宿华汝瞻胶山新墅
作者：莫止
朝代：明

濠湖幽处水南涯，竹映藤披似浣花。地主软炊菰米饭，山僧清供乳泉茶。书毡意煖回春律，铜钵歌长及曙鸦。文会遥怜嗟未与，好风吾亦办轻槎。
次韵蒲文玉代梅索句
作者：莫止
朝代：明

山空江冷岁如何，未省幽人不我歌。云掩日华天独远，春连腊底雪偏多。巡檐敢望掀髯笑，拄杖谁能踏冻过。啼断翠禽情脉脉，暗香时自绕吟窝。
次韵酬钱信之惠诗
作者：莫止
朝代：明

梦想春湖拍浪花，兰芬蘅色满津涯。何时买得桥东棹，来借閒鸥一席沙。
次韵静观野兴
作者：莫止
朝代：明

老年滋味淡为嘉，一读君诗信作家。松坞风高闻落子，菊篱秋晚爱馀花。罾喧定得鱼盈尺，碓熟宁愁饭有沙。更喜惠山泉在望，水符分到便堪茶。
歙县许良佐西园其先有南园欧阳公王荆公尝为序记
作者：莫止
朝代：明

略彴斜斜度小溪，路从南畔又回西。年时不种閒花草，世德常看旧品题。葵茁露丛无践马，桑笼树色正鸣鸡。田庐近接浑成趣，一卷豳风一杖藜。
正月十九日漫述
作者：莫止
朝代：明
体裁：七言律诗

节名燕九尚留灯，故事元从阙下增。时态尽随前夜月，馀光犹照几家棚。腊醅熟久樽初剖，园韭香新馔可登。细雨落梅清咏彻，高情应念昔人曾。
沈氏园赏菊次韵施克和呈在座
作者：莫止
朝代：明

清瘦频年种菊忙，主人真似沈东阳。山潭饮水能多寿，泽国餐英不是狂。小引壶觞乘夕霁，漫凭歌咏答年芳。相看兴到悠然处，试数从来得几场。
海天鸣鹤图为张真人作
作者：莫止
朝代：明

老鹤长鸣海日升，珊瑚树长玉崚嶒。楼台十二春无际，人在蓬莱最上层。
海月图为邹永正赋
作者：莫止
朝代：明

髯翁家住东海头，胸次直欲凌高秋。陈编往牒竞探摘，新词吐出锵琳璆。迩来踪迹更奇绝，踞石中宵玩明月。银丸滉漾青琉璃，空濛万象俱涵澈。招呼浮丘揖任公，下上八极神游中。丹霞山人忽相遇，片纸点染何昭融。手持视我我心醉，棹入濠湖竟无睡。超然起望海天高，捲尽纤云月初霁。
渠南一老亭次韵
作者：莫止
朝代：明

石渠悠悠南有亭，亭中人物少微星。新添十竹皆珠玉，恰对九峰如画屏。观物襟怀閒处惬，倚床诗梦午时醒。逍遥此是长年国，天地谁拘迹与形。
游华藏寺次水部家叔韵
作者：莫止
朝代：明

江湖无地不安恬，梦里寻山兴转添。水鹢影飞青舫小，墨花香簇紫毫尖。拈来钓竹云平帽，睡足僧堂月满帘。更上荒丘增百感，当时樵牧禁曾严。
玉簪花
作者：莫止
朝代：明

月姊搔头雪色琼，碧丛高插细香生。夜深不用银缸照，山霭濛濛月自明。
王中舍孟端山水
作者：莫止
朝代：明

春山绕屋春日长，野水拍岸桃花香。高人归来自远戍，乐土可乐矧故乡。栖迟未稳徵书下，揽衣簪笔登玉堂。登玉堂，山水之趣中弗忘。却染吴缯近盈咫，千里江南宛如是。
玩水中新月
作者：莫止
朝代：明

新月来何时，娟娟影溪曲。问之寂无言，似爱春波绿。弯环一钩小，光彩巳优渥。烂若出冶金，滉漾眩人目。鳞潜或羞明，鸥梦亦初熟。我从溪上行，俛仰趣自足。良夜难屡逢，迟迟惜归躅。
癸亥二月六日五湖舟中酒尽而风雨适至戏呈同行诸友
作者：莫止
朝代：明

笑倚空樽谩咏诗，篷窗淅沥雨来时。昏昏暮色中桥畔，犹有青帘在短篱。
舟中望云海亭时曙色未分且风利不得泊
作者：莫止
朝代：明

拂曙过青山，荒亭杳霭间。十年曾我到，一日岂天悭。湖面云增阔，崖跟浪打顽。兴亡今古外，凫雁自飞还。
观琼花集
作者：莫止
朝代：明

无双亭下淮南浒，天上人间仅此花。九朵攒来呈玉质，两回开处占年华。荣枯与世如相系，雷雨何时却再芽。一去永遗尘土累，瑶台空锁旧烟霞。
训泉翁喜晴
作者：莫止
朝代：明

晴光日日照山巾，何物还能萦此身。小阁凝香春自盎，碧潭行影画难真。林稀落叶风初定，亩剩栖粮岁不贫。笑语平生诸故旧，衰年容有未閒人。
过渠南一老亭再用长史韵酬絅庵
作者：莫止
朝代：明

六月池亭飞水烟，风光宜诵也宜弦。閒谈试听皆深趣，佳制争传或半篇。墙入青山低正好，石添苍藓老逾妍。步趋矍铄颜丹渥，谁信先生八十年。
过禅悦庵
作者：莫止
朝代：明

小院春风送我来，落梅香里重徘徊。菜畦黄动浮尘起，泉脉清分古涧回。旧墨几堪留卷册，薄云如解衬亭台。相携无复当时侣，野思閒情总自裁。
近午独行溪上
作者：莫止
朝代：明

拍岸新波泛落红，柳丝撩乱飏晴风。不知馀得春多少，行过溪桥日未中。
追次王友石中舍竹茶炉韵
作者：莫止
朝代：明

著眼山中茗具幽，自应题品属名流。身经宿火三千劫，骨透清风一段秋。锥不入尖抟土密，鬼难施巧织筠稠。若穷衣钵传来处，直自销金象九州。
送人游武当
作者：莫止
朝代：明

武当之山天下奇，我独未到空怀思。君今一日先我往，为寄此意山灵知。天梯云磴几千折，笑看舆人曳绳铁。盘桓历览神转彊，胸中自有登山诀。
送熊山人
作者：莫止
朝代：明

山人日昨匡山来，双屩尚带匡山苔。谭山说水神转健，白日口角生风雷。方舆万里若指掌，听者如堵皆颜开。梁清溪头倏言别，更踏何处烟霞堆。达人游陟先海岳，潢池培塿胡为哉。何时重饮惠泉水，我欲与究玄黄胎。
道在
作者：莫止
朝代：明

道在从吾懒，家贫觉虑轻。閒观乞米帖，喜得煮茶铛。情话逢谁洽，诗逋积未赓。落花风雨夜，一笑悟浮荣。
金山听潮轩次江阴徐若容韵
作者：莫止
朝代：明

坐来心目两悠悠，佳胜都从指顾收。返照倒穿崖隙上，轻云时傍席间流。潮当险阻声偏壮，客为江山迹谩留。到此杳然尘土隔，却怜身与世俱浮。
香山寺
作者：莫止
朝代：明

香界追攀十载曾，薜萝深处翠微扃。齐梁古迹谈双树，水月元心镜一灯。山鸟弄晴春冉冉，阁云凝碧昼冥冥。投簪莫讶宾朋少，犹有逢迎白社僧。
鱼灯次董学谕先生
作者：莫止
朝代：明

灯事今年胜去年，锦鳞飞出傍红莲。光分太乙青藜火，魂返琴高古列仙。此夜含膏游陆海，他时烧尾入云天。尊前喜睹文明兆，耳畔春雷己殷然。
鸭城怀古
作者：莫止
朝代：明

养鸭鸭可驯，养兵兵可强。只有方寸心，多欲难自防。千年古城己复隍，但见牧竖驱牛羊。姑苏之台近相望。二十三君在何许，开吴祖德谁继将。玩人玩物皆丧亡，丧亡岂独由禽荒。呜呼，古今即事感慨长，酒酣日落天苍茫。
蝶恋花·三潭映月
作者：莫璠
朝代：明
体裁：词

秋静寒潭澄见底。玉色蟾蜍，飞入清泠水。睡熟骊龙呼不起。颔珠光照冰壶里。宴赏此时能有几。遥忆同欢，今夜人千里。试问龙渊深几许。骑鲸欲共姮娥语。
蝶恋花·两峰插云
作者：莫璠
朝代：明
体裁：词

南北峰头云气绕。玉削芙蓉，迥出青天表。金碧浮图瞻缥缈。朱甍绣槛临黄道。下界红尘飞不到。东望彤庭，日出扶桑晓。愿借谪仙希有鸟。瑶笙和上蓬莱岛。
蝶恋花·南屏晚钟
作者：莫璠
朝代：明
体裁：词

翠巘深深深几许。佛阁华钟，鲸吼西风里。回首南庄行乐地。暝烟隔断青莲宇。宴饮芳园人散去。金钥严城，次第催将闭。一望长桥灯火起。绛纱影里联归骑。
蝶恋花·平湖秋月
作者：莫璠
朝代：明
体裁：词

璧月沉辉湖渌净。一色琉璃，倒湛山河影。贝阙琳宫明愈莹。人閒无此清凉境。笑撷芙蓉乘舴艋。醉掬文漪，摇动金千顷。欲唤坡仙同赋咏。桂花露湿衣襟冷。
蝶恋花·断桥残雪
作者：莫璠
朝代：明
体裁：词

快雪时晴寒尚冱。玉屑银沙，纷满湖南路。一道垂虹如约素。裙腰草色非前度。断玦遗环愁日暮。想像淩波，罗袜应难步。欲探梅花何处所。山童指点逋仙墓。
蝶恋花·断桥残雪
作者：莫璠
朝代：明
体裁：词

快雪时晴寒尚冱。玉屑银沙，纷满西湖路。一道垂虹如约素。裙腰草色非前度。断玦遗环愁日暮。想像凌波，罗袜应难步。欲探梅花无处所。山童指点逋仙墓。
蝶恋花·曲院荷风
作者：莫璠
朝代：明

五月凉风来曲院，绿水芙渠，红白都开遍。风递荷香情不断，采莲舟过歌声缓。醉折碧筒供笑玩，翠盖红绡，高下翻零乱。向晚新凉生酒面，六铢衣薄停纨扇。
蝶恋花·曲院荷风
作者：莫璠
朝代：明
体裁：词

五月凉风来曲院，绿水芙蕖，红白都开遍。风递荷香清不断，采莲舟过歌声缓。醉折碧筒供笑玩，翠盖红绡，高下翻零乱。向晚新凉生酒面，六铢衣薄停纨扇。
蝶恋花·柳浪闻莺
作者：莫璠
朝代：明
体裁：词

西子湖头春过半。万缕垂杨，汹似波纹乱。黄褪绿匀谁暗换。俊游来系花骢惯。红喙娇莺啼缓缓。韵叶笙簧，几被风吹断。恼乱佳人停凤管。背花偷把春纤按。
蝶恋花·花港观鱼
作者：莫璠
朝代：明
体裁：词

杜若浮香春霁雨。浪暖桃花，锦帐鸳鸯渚。碧藻丛深菱叶底。纤鳞吹沫摇朱尾。戏把金钩垂绿水。却忆雕栏，翠袖人同倚。肠断萧娘书一纸。相思欲报凭双鲤。
蝶恋花·苏堤春晓
作者：莫璠
朝代：明

十里楼台花雾绕，宜雨宜晴，山色笼春晓。杨柳梢头残月小，海棠枝上犹啼鸟。兰帐玉人初睡觉，试问楼前，画舫开多少。报道寻芳人起早，紫骝嘶过香尘道。
蝶恋花·苏堤春晓
作者：莫璠
朝代：明
体裁：词

十里楼台花雾绕，宜雨宜晴，山色笼春晓。杨柳梢头残月小，海棠枝上犹眠鸟。兰帐玉人初睡觉，试问楼前，画舫开多少。报道寻芳人起早，紫骝嘶过香尘道。
蝶恋花·雷峰夕照
作者：莫璠
朝代：明
体裁：词

古塔斜阳红欲暝。西崦人家，半在桑榆景。水映残霞如濯锦。烟笼佛国非凡境。十里画船归欲尽。渔唱菱歌，别有湖中景。待月有人楼上等。珠帘半捲栏重凭。
读史三首
作者：莫璠
朝代：明

五湖荐云扰，晋宇如瓜分。修蛇与封豕，乘时肆妖氛。茁彼池中蒲，雄姿盖世闻。投策渡江表，目中无晋君。兵威奋烈火，玉石将俱焚。谢傅运帷幄，子弟将中军。战血漂淮水，杀气凌浮云。遂令轩冕士，不污犬羊群。伟哉淝水捷，可方城濮勋。吁嗟谢安石，后世之桓文。彼哉清谈辈，碌碌何足云。赵宋世忠厚，养士三百年。时危不负主，繄彼文状元。勤王仗大义，擐甲相周旋。皇天不祚宋，白日沉虞渊。宁甘珠璧碎，不为瓦砾全。碧血溅燕市，精光上烛天。嗟嗟吾生晚，不得为执鞭。手持竹如意，击碎空山巅。魂兮渺何许，涕泗悲茫然。捐生固不易，处死犹为难。孰知龚胜后，乃有谢叠山。江东一溃散，跋涉何间关。瓯闵苦物色，国破家亦残。彼哉烈丈夫，矢死无生还。忠孝亦何物，古今称大闲。耿耿浩然气，上摩霄汉间。谁谓首阳高，有志能跻攀。至今百世下，清风激懦顽。我读三上书，凛然毛骨寒。当时祼将士，胡能不厚颜。
读史三首·其一
作者：莫璠
朝代：明

五湖荐云扰，晋宇如瓜分。修蛇与封豕，乘时肆妖氛。茁彼池中蒲，雄姿盖世闻。投策渡江表，目中无晋君。兵威奋烈火，玉石将俱焚。谢傅运帷幄，子弟将中军。战血漂淮水，杀气凌浮云。遂令轩冕士，不污犬羊群。伟哉淝水捷，可方城濮勋。吁嗟谢安石，后世之桓文。彼哉清谈辈，碌碌何足云。
读史三首·其三
作者：莫璠
朝代：明

捐生固不易，处死犹为难。孰知龚胜后，乃有谢叠山。江东一溃散，跋涉何间关。瓯闵苦物色，国破家亦残。彼哉烈丈夫，矢死无生还。忠孝亦何物，古今称大闲。耿耿浩然气，上摩霄汉间。谁谓首阳高，有志能跻攀。至今百世下，清风激懦顽。我读三上书，凛然毛骨寒。当时祼将士，胡能不厚颜。
读史三首·其二
作者：莫璠
朝代：明

赵宋世忠厚，养士三百年。时危不负主，繄彼文状元。勤王仗大义，擐甲相周旋。皇天不祚宋，白日沉虞渊。宁甘珠璧碎，不为瓦砾全。碧血溅燕市，精光上烛天。嗟嗟吾生晚，不得为执鞭。手持竹如意，击碎空山巅。魂兮渺何许，涕泗悲茫然。
陪魏监司游北山
作者：莫矜
朝代：明

怪石穿云影带岚，昌黎前此辟天南。何期山斗人愈出，胜有戈矛策在函。豸绣久知霜许烈，鸡香曾否舌为含。中丞到处摇山岳，他日登临意倍酣。
秋日书怀寄崔总戎
作者：莫藏
朝代：明
体裁：七言律诗

河桥一别柳初垂，又见黄花满故篱。落日江楼王粲赋，秋风茅屋杜陵诗。关山有望天皆树，岁月无情鬓欲丝。见说东南烽火静，辕门可是晏眠时。
过故人旧居
作者：莫遁
朝代：明
体裁：七言律诗

幽居寂寂掩柴扉，碧草寒烟锁翠微。前度故人缄恨老，旧家燕子傍谁飞。鸟啼深院伤秋雨，花落空阶护藓衣。回首不堪嗟往事，夕阳城下影霏霏。
为白司寇题画
作者：莫骢
朝代：明

万山晴色一囊琴，夹岸长松十里阴。天上故人归未得，草堂花雨昼沉沉。
浚县眺望
作者：莱山樵者
朝代：明
体裁：七言律诗

河流远徙大伾存，极目中原野色昏。禾黍油油迷故国，羝羊逐逐过前村。黄花冷笑三秋客，红叶初飞十亩园。赖有淹留同调在，芒芒禹迹试重论。
登黄鹤楼
作者：萧一中
朝代：明
体裁：五言律诗

鄂渚秋容暖，江城野色华。楼台凌汉起，雉堞带山斜。黄鹤空遗迹，仙翁已泛槎。凭阑正愁绝，那忍听城笳。
登高丘望远海
作者：萧与成
朝代：明

蓬莱之山东海水，滔滔东奔吾不知其几千万里。长江大河一线来，安问洞庭与彭蠡。嘘噏百川天轮浮，鼍为城廓蜃为楼。东溟老龙几千岁，垂髯化作珊瑚钩。惊涛拍天无畔岸，雷奔鬼逝神灵眩。䨹昱绝电妖雾呈，珠宫贝阙谁能辨。安期羡门安在哉，感今思昔但悲哀。瑶池已骋八骏去，铁箠空驱万石来。吁嗟往事皆已矣，安得海波不扬尘不起。岛彝才贡越裳来，免劳神武行边鄙。
牛户山
作者：萧与洁
朝代：明

蹑屐凌尖绝，千冈一振衣。望通穷海阔，身等半天巍。披草逢幽径，随云度翠微。未须愁日暮，明月可同归。
雨中舟行怀可泉
作者：萧世贤
朝代：明
体裁：五言律诗

湖海斯人在，迟回岁月移。青山吴下梦，细雨越中诗。杉渚相逢处，兰桡独去时。春来思载酒，书上定相随。
华表江声
作者：萧九皋
朝代：明

标空峭壁倚江隈，入望江声动地来。水接苍梧通八桂，山连北极近三台。夜深拟和南征曲，风起应同玉剪催。闻道吕梁波峻急，汪澜千古砥潆洄。
文峰耸汉
作者：萧九皋
朝代：明

崚嶒削立插云天，缥缈空中小八埏。奎壁星连光射斗，蛟龙日暖灿临川。东封碣石为池砚，西借昆阳作纸笺。赋就金门成五色，应多雁塔著名贤。
文昌萝月
作者：萧九皋
朝代：明

东郊烟树远依依，解指文光照翠微。芦荻溪边遥共映，薜萝丛上逗清辉。文心似雪盈阶玉，笔底生花满树琪。霓羽当年知满匣，嫦娥应共乐芳扉。
文笔山
作者：萧九皋
朝代：明

谁将班管插遥天，苍翠横空文自妍。澹点秋旻排雁字，浓添春雾走龙蜒。便移锦石为池砚，即把香云作纸笺。赋就金门成五色，应多雁塔著名贤。
云林图
作者：萧仪
朝代：明
体裁：七言律诗

乔林冉冉晴云浮，灏气泱漭山木稠。林深或招老鹤宿，云暗恐挟神龙游。茅茨几架在空谷，略彴百尺横清流。道人云外梦初醒，长啸一声天地秋。
和潘参政游玉山韵
作者：萧仪
朝代：明
体裁：七言律诗

五山山头云作堆，仙人居处有楼台。吹笙静夜来子晋，度曲有时闻善才。深洞龙归长带雨，古碑字落半封苔。玄都胜览知无极，琪树东风花正开。
昨见伐木谣词甚怆意甚真深足以见一时之事俗故赓之
作者：萧仪
朝代：明
体裁：古风

永乐四年秋起夫，只今三载将何如？无贫无富总趋役，三丁两丁皆走涂。山田虽荒尚供赋，仓无馀粟机无布。前月山中去未回，县檄仓忙更催去。去年拖木入闽关，后平山里天正寒。夫丁已隋瘴毒殁，存者始惜形神单。稚子多孤母多老，几度临门望归早。火伴还家始报音，遗骸已润荒山草。官家役簿未除名，孤儿嫠妇仍登程。去年丁壮已陨殁，今年孤弱知无生。君门如天多隔阻，圣主那知万民苦。但闻木数已将完，王事虽劳莫怀土。
’晚凉
作者：萧光绪
朝代：明

薄暮披襟六月风，白云都作日边红。轻淫蒲扇空庭上，暂脱微躯汤火中。
严州道中
作者：萧光绪
朝代：明

峰高水冽可栖迟，石隐千秋擅胜时。今日舟回常在耳，晚山一路画眉啼。
元旦
作者：萧光绪
朝代：明

年到知非非己频，惭无大力救时迍。诗书仍向青毡旧，冠带聊从白发新。伏野未谋莘乐稳，登朝难免杞忧臻。东风今日回寒谷，又是浮生一岁春。
初夏苦雨
作者：萧光绪
朝代：明

三春半坐雨声中，麦秀今朝气渐融。晚树莺啼满山绿，不应又作妒花风。
又招隐诗十九首·其三
作者：萧光绪
朝代：明

北壑不闻朝市哗，登临每叹日将斜。雄飞巳作三生梦，大厦原非一木叉。愿效甘贫理松桂，羞从攺节抱琵琶。长歌痛哭知谁是，放脚高山醉即家。
又招隐诗十九首·其三
作者：萧光绪
朝代：明

北壑不闻朝市哗，登临每叹日将斜。雄飞巳作三生梦，大厦原非一木叉。愿效甘贫理松桂，羞从攺节抱琵琶。长歌痛哭知谁是，放脚高山醉即家。服貌非常世孰亲，空山独往不嫌频。啼鹃或作苌宏血，狡兔谁拚豫让身。接地洋洋饥可乐，终朝坎坎道奚贫。元黄龙战凋伤尽，莫向尘途复问津。辟俗膏肓岂钓名，徘徊身世不胜情。榛苓空忆西方美，冰雪徒嗟东郭生。水逝三湘骚未续，门仍五柳传宜精。唐虞不易巢由介，碧水丹山别样晴。苕华生计不如无，山泽空怜傲骨癯。满腹时宜吾独拙，随缘明哲孰能愚。自惭鸿鹄称高举，聊比蜉蝣玩细娱。风月常闲无定主，徘徊林下几人俱。局天蹐地山何崇，直上狂歌接太空。得失楚弓看世事，吉凶塞马听天工。百端哀愤从诗发，无数迂愚向酒攻。自笑余生一蕉鹿，陆沉何日返芚蒙。敝蹝缨簪未足骄，此心皎皎日为昭。愧非荆玉频遭刖，敢恃秦铜可照妖。节苦西山宁易立，风和柳下信难调。七贤六逸知非杳，花发东篱一笑招。
又招隐诗十九首·其六
作者：萧光绪
朝代：明

辟俗膏肓岂钓名，徘徊身世不胜情。榛苓空忆西方美，冰雪徒嗟东郭生。水逝三湘骚未续，门仍五柳传宜精。唐虞不易巢由介，碧水丹山别样晴。
又招隐诗十九首·其十三
作者：萧光绪
朝代：明

苕华生计不如无，山泽空怜傲骨癯。满腹时宜吾独拙，随缘明哲孰能愚。自惭鸿鹄称高举，聊比蜉蝣玩细娱。风月常闲无定主，徘徊林下几人俱。
又招隐诗十九首·其十八
作者：萧光绪
朝代：明

敝蹝缨簪未足骄，此心皎皎日为昭。愧非荆玉频遭刖，敢恃秦铜可照妖。节苦西山宁易立，风和柳下信难调。七贤六逸知非杳，花发东篱一笑招。
又招隐诗十九首·其十六
作者：萧光绪
朝代：明

局天蹐地山何崇，直上狂歌接太空。得失楚弓看世事，吉凶塞马听天工。百端哀愤从诗发，无数迂愚向酒攻。自笑余生一蕉鹿，陆沉何日返芚蒙。
又招隐诗十九首·其四
作者：萧光绪
朝代：明

服貌非常世孰亲，空山独往不嫌频。啼鹃或作苌宏血，狡兔谁拚豫让身。接地洋洋饥可乐，终朝坎坎道奚贫。元黄龙战凋伤尽，莫向尘途复问津。
吊步香诗十首
作者：萧光绪
朝代：明

丧元沟壑是寻常，百战孤城气独张。彖邑他年传不朽，生人反借死人香。三百年培国泽长，凭城不屈志何强。死忠到底忠非死，永劫应闻侠骨香。南北风靡气破伤，潮回江上守残礓。家家节烈头堪断，不独西山薇蕨香。匹夫螳怒敢车当，捐殉非因国士偿。万众流芳书不尽，岂图身后姓名香。江南首义凛冰霜，化碧人人血是苌。白昼至今闻鬼斗，风吹正气满城香。发肤还父土还王，愧杀男儿妾妇妆。红蓼黄花攒白骨，江千日暮泣秋香。壮士登埤呼昊苍，阵云深黑飞沙黄。危城血战留奇烈，万古睢阳可并香。同泽同仇矢勿降，偏从醉梦睹天光。虽无成绩乾坤挽，尚有丹衷青史香。日月精诚铁石肠，忠魂此日绕长江。成仁取义非难事，报国应知名教香。血性男儿尽桂姜，人伦天道永彰彰。可怜一片君山石，直作中华万古香。
吊步香诗十首·其一
作者：萧光绪
朝代：明

丧元沟壑是寻常，百战孤城气独张。彖邑他年传不朽，生人反借死人香。
吊步香诗十首·其七
作者：萧光绪
朝代：明

壮士登埤呼昊苍，阵云深黑飞沙黄。危城血战留奇烈，万古睢阳可并香。
吊步香诗十首·其三
作者：萧光绪
朝代：明

南北风靡气破伤，潮回江上守残礓。家家节烈头堪断，不独西山薇蕨香。
吊步香诗十首·其九
作者：萧光绪
朝代：明

日月精诚铁石肠，忠魂此日绕长江。成仁取义非难事，报国应知名教香。
吊步香诗十首·其二
作者：萧光绪
朝代：明

三百年培国泽长，凭城不屈志何强。死忠到底忠非死，永劫应闻侠骨香。
吊步香诗十首·其五
作者：萧光绪
朝代：明

江南首义凛冰霜，化碧人人血是苌。白昼至今闻鬼斗，风吹正气满城香。
吊步香诗十首·其八
作者：萧光绪
朝代：明

同泽同仇矢勿降，偏从醉梦睹天光。虽无成绩乾坤挽，尚有丹衷青史香。
吊步香诗十首·其六
作者：萧光绪
朝代：明

发肤还父土还王，愧杀男儿妾妇妆。红蓼黄花攒白骨，江千日暮泣秋香。
吊步香诗十首·其十
作者：萧光绪
朝代：明

血性男儿尽桂姜，人伦天道永彰彰。可怜一片君山石，直作中华万古香。
吊步香诗十首·其四
作者：萧光绪
朝代：明

匹夫螳怒敢车当，捐殉非因国士偿。万众流芳书不尽，岂图身后姓名香。
和梅花诗百韵之一
作者：萧光绪
朝代：明

幽姿雅韵淡丰神，每笑丹青写未真。质傲隆寒来复运，色先群艳素心人。孤山伴月香留梦，庾岭迎风影绝尘。自是穷岩无意外，好将贞洁守长春。
因顾子文得交吕元章于其借别也歌以附赠
作者：萧光绪
朝代：明

我来虞山交却少，子文坦白堪倾倒。酒后每悲交谊衰，雨云反覆羊肠道。所以倾盖吕新安，岁寒松柏陈雷好。气侠义孚面亦真，殷勤岂为多材巧。文彩卓烁动海邦，龙蛇殊玉争春晓。篆刻秦汉刀下逢，丹青顾吴笔端扫。篆刻丹青纵绝伦，两人心知难写照。古道颜色尽耐看，相见何迟别又早。转眼霜葭秋水深，今朝忍听骊歌悄。示我赠别及千言，缕缕肝肠血未燥。平原交道倾一时，参军开府惊相告。文酒几席为君欢，风雨河梁为君恼。寂寥短章敢续貂，琴水潺潺秋欲老。
宿迁下黄河
作者：萧光绪
朝代：明

策蹇来从北，奔流自向南。扁舟身世逸，利涉海天宽。夜半月摇白，春残波带寒。河清虽可俟，作楫遇犹难。
寒叹
作者：萧光绪
朝代：明

红轮十丈照征轮，霜地凝寒未动尘。舆内掀髯冰触手，风前尚有举鞭人。
山晓
作者：萧光绪
朝代：明

晴光初射翠微明，满径禾香衣露轻。秋爽正当凉雨过，万松深处听泉声。
山行见临水芙蓉
作者：萧光绪
朝代：明

翠竹青松山径长，忽逢艳冶浸波光。涧边独笑怜秋草，岩畔轻摇喜夕阳。掩映欲同帘外影，娉婷却似镜前妆。枫林未醉兹先醉，岂独黄花竞野芳。
归叹
作者：萧光绪
朝代：明

海天甚寥廓，缅仰欲谁求。男骨贫犹傲，儒颜老更柔。暮云看世态，秋水照人愁。借问丰城气，今宵可射牛。
思家
作者：萧光绪
朝代：明

小楼斜月独凭栏，乡思曾堪值乍寒。梧历风多飘亦怯，菊迎霜久傲应难。柔情不比长卿剧，累事争如向子宽。又听疏钟动山寺，添衣无语自盘桓。
招隐诗十九首 原注步钱季霖秋日作韵有刻节录七首 其一
作者：萧光绪
朝代：明
体裁：七言律诗

长吁终日竟何因，日月应怜率土臣。燃烬未闻肠欲冷，卧薪何补事成陈。心坚爱鼎我非贵，骨傲时妆众所嗔。巳矣老农堪没世，忍称投阁大夫新。
招隐诗十九首 原注步钱季霖秋日作韵有刻节录七首 其七
作者：萧光绪
朝代：明
体裁：七言律诗

高曾德荫尚堪彝，所恨狂澜遂到今。载路荆榛磨士气，满山薇蕨照臣心。故园重理朝曦爽，旧友相思秋水深。磈垒填膺且抛却，聊将短句答蛰音。
招隐诗十九首 原注步钱季霖秋日作韵有刻节录七首 其三
作者：萧光绪
朝代：明
体裁：七言律诗

蚁附蝇趋彼正哗，山深寂寂草篱斜。巳经北阙肱三折，敢信南天手独叉。京邑秋风歌黍稷，江州夜月泣琵琶。几多芬艳今飘落，晚节犹存陶令家。
招隐诗十九首 原注步钱季霖秋日作韵有刻节录七首 其二
作者：萧光绪
朝代：明
体裁：七言律诗

归来却喜万山青，林石岚泉未尽零。谋勇谁思寻旧累，风流只听哭新亭。纵多累若争蜗角，何似高闲卧客星。门外若谈兴废事，且需千日酒徐醒。
招隐诗十九首 原注步钱季霖秋日作韵有刻节录七首 其八
作者：萧光绪
朝代：明
体裁：七言律诗

欲吊忠魂湘水滨，云雷何意展经纶。难排阊阖空搔首，既堕冰霜枉惜春。三径未荒糜是友，一编常对蠹为隣。从今耻诵同仇句，惊饵伤弓隐倍真。
招隐诗十九首 原注步钱季霖秋日作韵有刻节录七首 其十一
作者：萧光绪
朝代：明
体裁：七言律诗

胸中五岳讵能平，何日海隅尽息兵。泪尽包胥无国控，途穷阮籍俟河清。未谙游戏隐朝市，姑学疏狂谢利名。独寐寤歌失弗告，后彫益见岁寒情。
招隐诗十九首 原注步钱季霖秋日作韵有刻节录七首 其十二
作者：萧光绪
朝代：明
体裁：七言律诗

三吴登眺思愀然，今日都忘是几年。元或堪嘲何用解，雌将自守仅求延。尽知有志书能射，若果无人赠愧鞭。耕雨樵云吾事毕，好凭他手别周旋。
招隐诗十九首·原注步钱季霖秋日作韵有刻节录七首
作者：萧光绪
朝代：明

长吁终日竟何因，日月应怜率土臣。燃烬未闻肠欲冷，卧薪何补事成陈。心坚爱鼎我非贵，骨傲时妆众所嗔。巳矣老农堪没世，忍称投阁大夫新。归来却喜万山青，林石岚泉未尽零。谋勇谁思寻旧累，风流只听哭新亭。纵多累若争蜗角，何似高闲卧客星。门外若谈兴废事，且需千日酒徐醒。蚁附蝇趋彼正哗，山深寂寂草篱斜。巳经北阙肱三折，敢信南天手独叉。京邑秋风歌黍稷，江州夜月泣琵琶。几多芬艳今飘落，晚节犹存陶令家。高曾德荫尚堪彝，所恨狂澜遂到今。载路荆榛磨士气，满山薇蕨照臣心。故园重理朝曦爽，旧友相思秋水深。磈垒填膺且抛却，聊将短句答蛰音。欲吊忠魂湘水滨，云雷何意展经纶。难排阊阖空搔首，既堕冰霜枉惜春。三径未荒糜是友，一编常对蠹为隣。从今耻诵同仇句，惊饵伤弓隐倍真。胸中五岳讵能平，何日海隅尽息兵。泪尽包胥无国控，途穷阮籍俟河清。未谙游戏隐朝市，姑学疏狂谢利名。独寐寤歌失弗告，后彫益见岁寒情。三吴登眺思愀然，今日都忘是几年。元或堪嘲何用解，雌将自守仅求延。尽知有志书能射，若果无人赠愧鞭。耕雨樵云吾事毕，好凭他手别周旋。
枫落
作者：萧光绪
朝代：明

昨夜寒飙吹箨林，丹黄狼籍足伤心。或来四顾寻秋色，遥见山童扫白云。
枯座书楼虞山吾晨夕几案间物也赋以志之
作者：萧光绪
朝代：明

高贤遗迹在，名胜不吾悭。亭旷疑吞海，城高复借山。春妍微雨后，朝爽小楼间。相对欲相语，摊书意日闲。
漫题
作者：萧光绪
朝代：明

风息气不暖，月明物岂华。云山层递转，何处是吾家。
登寒山
作者：萧光绪
朝代：明

饭后步晴麓，晴光夺寒目。行行忽觉高，湖容更如沐。枫林既巳凋，黄花既己蹙。山秃剩松声，水空照孤鹜。冰霜彻骨清，天地见贞朴。凭高一望之，我怀四飞逐。闭户虽长策，登山亦免哭。
登雪浪
作者：萧光绪
朝代：明

四方灰志久，攀陟力犹能。不觉身高处，无穷眼界增。天空山点点，云末水层层。钟磬时方举，松归见一僧。
看菊
作者：萧光绪
朝代：明

品在色香外，氛尘夙所禁。凌霜存劲节，浃月伴清吟。淡对生秋兴，静看增隐心。篱边有醉客，珍重至于今。
秋夜
作者：萧光绪
朝代：明

中庭明月洗，万象空弥思。山默近如远，云和疾亦迟。稻香新雨后，秋色晚凉时。棋罢星河转，清光久未离。
落第后忆泡子河·赠别钱蓉峰
作者：萧光绪
朝代：明

扰扰红尘行路迷，秋光清绝隔东西。风萍欲夺江淹梦，园榭堪停张翰思。人立小桥山色远，马穿深柳月光迟。临流吟得江南句，留与京华赠别离。
迎仙楼偶兴
作者：萧光绪
朝代：明

楼头坐卧对青山，每欲乘飙一往还。笔兴来时云影动，山容山意总相关。
雨馀观涧
作者：萧光绪
朝代：明

昨夜银河落千尺，搅翻江海声斗击。树杪狂泉百道飞，溅沬犹疑半天雪。俄顷晴光雨脚收，轰雷闪电在奔流。喧鸣双涧听不给，吹送凉风六月秋。瀑布匡庐移此处，山中白龙乘势去。激浪盘涡日月腾，长空欲撼形堪虑。或从悬梁窔泻出，或从危石横冲立。怒涛噌吰夺万松，喷玉飞珠状奇绝。初如黄河闸放溜，险道惊湍驶且吼。又如瞿塘峡倒流，崩崖霹雳驱沙走。沙走湍惊动地来，怒倪渴骥五丁开。一山响震千山响，何止潺潺破绿苔。我来穿屐踏波行，耳目炫耀心神清。万骑疾驰无停晷，两人对面不闻声。田夫佥曰神功足，狼籍甘泉满陵谷。如沸如潮终有归，今古青山屹不摧。
雪浪早梅
作者：萧光绪
朝代：明

此地春回得气先，凌寒早巳伴青莲。未经剪拜姿偏老，得远烟尘色倍然。雪后寻芳幽韵合，岩前含笑静香传。趋新不与凡花斗，领袖凡花又一年。
题琅琊超然两台
作者：萧启
朝代：明
体裁：古风

诸城有名台，琅琊与超然。昔时太守今何在，祖龙一去竟不还。琅琊徙置三万户，凿石开山通御路。銮舆三月留海堧，勾践已没犹未悟。超然固有物外心，黄堂无事时登临。好观民物劝稼穑，登临游憩闲沉吟。方今盛治超千古，守令孜孜慎选举。义仓积储养万民，极欲茕独咸得所。承流宣化德泽施，不作无益民不疲。桑麻满地遂生业，含哺鼓腹歌雍熙。只今两台皆寂寞，城郭人家尚如昨。闲云野鸟自年年，苏石秦碑空剥落。
客愁
作者：萧士玮
朝代：明
体裁：五言律诗

不待秋风起，思乡念已生。发愁今夜白，月好故园明。孤客人千里，荒城鼓二更。停灯沽浊酒，屈指数游程。
寓意
作者：萧士玮
朝代：明
体裁：五言绝句

诛茆宜楚地，无如庐阜美。五步一溪云，十步一溪水。
春日送缪当时被谪南归
作者：萧士玮
朝代：明
体裁：五言律诗

正好留连日，翻为惜别人。怜君愁对酒，作客怕逢春。芳草迷归棹，啼莺傍逐臣。东风如有意，莫遣柳条新。
月夜西泠桥
作者：萧士玮
朝代：明
体裁：七言绝句

雾鬓烟鬟逐处娇，轻风著面酒初消。月明故国三千里，人在西泠第一桥。
滁阳晚行
作者：萧士玮
朝代：明
体裁：五言律诗

禾黍斜阳道，秋风匹马行。古原荒雾白，野水暮云平。酒逐年偏减，情因老更生。不知今夜月，何似故乡明。
寿乡饮宾乐善陈先生八十加一
作者：萧奕辅
朝代：明

八十年来鬓尚苍，乡宾两举姓名扬。临秋正熟黄花酒，对客频飞碧玉觞。子妇并开青案好，孙曾群羡白眉良。太邱门第由来旧，星应天南聚一堂。
欲游罗浮不果
作者：萧子鹏
朝代：明
体裁：七言绝句

罗浮青压海门东，云净江楼入望通。四百峰头千树雪，梦魂飞渡月明中。
香严寺诗（二首。岢岚州）
作者：萧宗
朝代：明

方丈香销客未眠，出城顿觉夜如年。乌啼霜落僧归院，云满空山月满天。乌啼霜落夜漫漫，风入疏棂客枕寒。戍鼓敲残鸡乱唱，半轩明月照栏干。
香严寺诗（二首。岢岚州）·其一
作者：萧宗
朝代：明

方丈香销客未眠，出城顿觉夜如年。乌啼霜落僧归院，云满空山月满天。
香严寺诗（二首。岢岚州）·其二
作者：萧宗
朝代：明

乌啼霜落夜漫漫，风入疏棂客枕寒。戍鼓敲残鸡乱唱，半轩明月照栏干。
入闽
作者：萧岐
朝代：明
体裁：五言律诗

自入闽中道，偏谙物外情。田从山下种，船向石棱行。海味空多族，榕根尽倒生。连城公馆好，驿使远相迎。
樵舍
作者：萧岐
朝代：明
体裁：五言律诗

樵舍临江浒，人家水绕堤。苇篱迩径小，茅屋接檐低。税重鱼难得，情深酒自携。维舟风色好，留滞夕阳西。
仰山亭
作者：萧岑
朝代：明

西北有山天上头，一亭横绝几千秋。乾坤老眼真无外，又落东溟第几洲。
登盘山绝顶
作者：萧应凤
朝代：明

闻说盘山胜，当年是鬼工。移将多怪石，叠作一崆峒。寺傍云根见，人从鸟道通。烟消关气紫，日出海波红。万壑争飞瀑，双峰半倚空。凭虚凌绝顶，极目思无穷。
七夕
作者：萧应韶
朝代：明

七月炎方暑未归，竹房清簟对荆扉。鹊桥度处云犹湿，雁阵来时雨正霏。抚景每怜予独拙，倾樽还喜客忘机。人间感恨知多少，岁岁相思空寄衣。
和李侍御春游
作者：萧应韶
朝代：明

御李今朝出郭西，桃花源水洞门迷。阶前蔓草因风偃，树里寒鸦带日栖。十里清阴飘谢屐，千株浓绿拟苏堤。登临莫漫空归去，隔岸云邀翰墨题。豸使霜威肃八荒，名园春日饯霞觞。骢轮无自永今夕，民瘼凭谁达未央。岭徼艰危资倚仗，台端丰采倍寻常。欲知无限东人意，都在鸿飞九罭章。
和李侍御春游·其一
作者：萧应韶
朝代：明

御李今朝出郭西，桃花源水洞门迷。阶前蔓草因风偃，树里寒鸦带日栖。十里清阴飘谢屐，千株浓绿拟苏堤。登临莫漫空归去，隔岸云邀翰墨题。
和李侍御春游·其二
作者：萧应韶
朝代：明

豸使霜威肃八荒，名园春日饯霞觞。骢轮无自永今夕，民瘼凭谁达未央。岭徼艰危资倚仗，台端丰采倍寻常。欲知无限东人意，都在鸿飞九罭章。
癸丑监中送谢宁湾南旋
作者：萧应韶
朝代：明

怜君归棹远，握手强为欢。枫落惊秋早，江空觉夜寒。渔人即晚渡，词客叹时艰。莫羡烟霞好，苍生忆谢安。
语水渔舟和督学郭公祖
作者：萧应韶
朝代：明

淡云汀芷翠相连，携李湾头短棹联。白鸟狎人渔火静，锦鳞惊饵浪痕圆。春来蓑带吴泾雨，月出纶收越浦烟。笠泽鸱夷千古事，欸歌今属打鱼船。
元日陈我度侍御枉顾赋谢
作者：萧应魁
朝代：明

元日初开曙色新，欢传骢马问荆榛。干旌特壮前楹色，绣斧光生短壑春。岭峤风烟清揽辔，中原豺虎避埋轮。自怜久傍袁安卧，拥彗空惭拜后尘。
张莱溪学宪过访留酌
作者：萧应魁
朝代：明

背郭幽栖洽隐沦，衡门长日断嚣尘。何期秉宪台中客，来问持竿濮上人。盘荐青蔬抽近圃，墙过浊酒是东邻。不缘大雅思论旧，那得披襟共任真。
登淮上楼有怀
作者：萧应魁
朝代：明

泽国层台缥缈悬，物华王气迥堪怜。浦梅映雪微涵月，岸柳垂堤半带烟。汴口楼船悲昔日，客中风土怅流年。长江不见乘槎使，极目天南独怆然。
送少司马王公赴任留都
作者：萧应魁
朝代：明

画省尚书重，留都北斗边。九霄新斧钺，八座旧神仙。名姓填金日，声华曳履年。东山今再起，属望谢公贤。
考岭樵归
作者：萧懋道
朝代：明
体裁：七言绝句

松杉万壑林逾密，石径初夷鹿豕群。何处樵歌归路晚，一挑斜带暮山云。
云峰寺次刘子高韵
作者：萧执
朝代：明
体裁：五言律诗

初阳陟层巘，松径划然开。凉飙动嘉树，飞瀑吼晴雷。避俗僧初定，看山客正来。儿童披短褐，颠倒扫莓苔。
刘子高赠王明善依韵以和
作者：萧执
朝代：明

匡庐之山瀑布泉，老子结社来何年。林间经罢常随鹿，云外樵归或遇仙。坐石有时巾挂树，焚香终日袖携烟。市南别有秋江水，种得花开总是莲。
次答刘汝弼见寄之什时汝弼客德庆侯第
作者：萧执
朝代：明

春事今余几，花枝已不多。向人愁作客，思尔积成疴。威凤翔高汉，慈乌恋旧窠。平津东阁好，早晚定相过。
绿筠轩为姚宰作
作者：萧执
朝代：明

绿筠阴阴翳窗户，此是姚侯读书处。摇空翡翠晚宜人，食实鸾凰晓相语。稚子牵衣惜春露，候卒编篱护秋雨。何当便弃人间事，抱琴走觅湖山住。
西昌驿
作者：萧执
朝代：明
体裁：古风

龙门道场西昌驿，万室鳞鳞照晴碧。驿前野草如人长，不闻马嘶空断肠。十年丧乱遍南纪，月窟权奇沦万里。祗今官府重舆台，谁复置邮能致此？古道迢迢春复秋，北有螺浦南滩头。城郭虽非路长在，过者仓卒难淹留。驿山碧乌半无主，鹃鸢作巢满松树。行人莫指杏花村，酒楼萧条空掩门。黄尘滚滚风浩浩，请君暂阅西昌道。
入陜忆故园
作者：萧敬德
朝代：明

晓发孤帆暮未收，微风吹度陇西头。山含韦曲连村静，水绕函关泛月流。蝶梦夜频归故国，鸿声时复报新秋。闻道潮阳正征战，捷书何日到商州。
东楼联句
作者：萧显
朝代：明

临池老肘挥柔翰，点缀深惭墨与丹。妙到钟王真未易，饮兼文字古犹难。溪云过槛蛟龙近，海宇当楼眼界宽。一曲清歌时送酒，倩谁移入画图看。
元基席上再送士仪
作者：萧显
朝代：明

离席因君荐木桃，碧缸新酒泻春涛。诗盟递结东西社，坐客平分上下曹。帘动午风花气暖，几当晴日篆烟高。狂歌亦是骊驹曲，三叠阳关意未豪。
南海
作者：萧显
朝代：明

入夜潮声十里闻，气连霄汉自氤氲。舟航吴越长风便，襟带幽燕孔道分。蛟在室中吞怪物，蜃成楼处见妖氛。有时三岛开晴霁，彷佛群仙拥绛云。
即事
作者：萧显
朝代：明

遥忆江南景，寒梅冬著花。上元柑饱壳，谷雨茗收芽。此日闻边雁，回风带暮鸦。归山不轻出，净寂似僧家。
即席怀鸣治
作者：萧显
朝代：明

风流不见谢临川，俊逸空惭李谪仙。得句向人谁可否，论交于世几方圆。小车望断幽花外，短屐行来古树边。落日在庭犹拥彗，不胜春思满离筵。
即席赠士常
作者：萧显
朝代：明

病后休闻久废诗，强开涓滴共相知。也堪筋力逢春健，不为盘餐竟日辞。庭雀脱笼舒倦翼，辙鳞惊雨振枯鬐。相看各有飞扬意，醉解吴钩赠别离。
听雨亭联句
作者：萧显
朝代：明

咫尺知心念久违，玉堂空负小盆池。鸣阶雨骤留窗霁，隔院香清许座移。为惜残红还拥盖，不须浮白已成诗。明年此会应无阻，珍重高轩再过之。
围春堂杂兴
作者：萧显
朝代：明

数椽茅屋薜萝深，卧听樵歌自远林。罢却琴书间却钓，不知何处有机心。采采黄花满径深，萧萧红叶满秋林。无端此日相思处，千里书来一寸心。
围春堂杂兴·其一
作者：萧显
朝代：明

数椽茅屋薜萝深，卧听樵歌自远林。罢却琴书间却钓，不知何处有机心。
围春堂杂兴·其二
作者：萧显
朝代：明

采采黄花满径深，萧萧红叶满秋林。无端此日相思处，千里书来一寸心。
围春庄山居
作者：萧显
朝代：明

过山庄便是，十里路非遥。白鹤鸣孤嶂，清声彻九霄。海翁閒弄钓，野水暗通桥。明月清风侣，来时不用邀。
围春庄杂感
作者：萧显
朝代：明

三十年来涉宦途，乞归华发半头颅。依山结屋尘偏静，临水观鱼兴不孤。野老崎岖寻橡实，林僧谈笑断松腴。离家几作还家梦，一夜团栾骨肉俱。六十九翁过洞仙，杖藜浑不惮跻攀。琴书携取消晴昼，水石凭将慰老颜。閒把纶竿清濑处，醉眠茅屋白云间。有时徙倚阑干立，目断孤鸿天外还。
围春庄杂感·其一
作者：萧显
朝代：明

三十年来涉宦途，乞归华发半头颅。依山结屋尘偏静，临水观鱼兴不孤。野老崎岖寻橡实，林僧谈笑断松腴。离家几作还家梦，一夜团栾骨肉俱。
围春庄杂感·其二
作者：萧显
朝代：明

六十九翁过洞仙，杖藜浑不惮跻攀。琴书携取消晴昼，水石凭将慰老颜。閒把纶竿清濑处，醉眠茅屋白云间。有时徙倚阑干立，目断孤鸿天外还。
墨香亭
作者：萧显
朝代：明

白云司远望中深，瑟瑟秋风奏晚林。惆怅关门吟赏处，满篱黄菊故人心。
士常席上送乃兄士仪
作者：萧显
朝代：明

东楼杯酒惜离群，柳色春光日未分。姜被剧谈中夜雨，祖鞭遥指出关云。山城朔雁联翩起，野店昏鸡远近闻。邂逅别来相忆地，醉歌终日任醺醺。
宿普利驿
作者：萧显
朝代：明
体裁：七言律诗

檐外雨声连夜响，客边人对一灯昏。州衙荒落知何处，夷俗腥膻不可言。白日尚馀吾道在，皇天应鉴此心存。勤民六事愧难尽，岂有涓埃答圣恩。
将至清泉怀诸相知
作者：萧显
朝代：明

朱函宝册下尧廷，千里兼程水陆经。避节尘氛天外静，对船山色雨中青。源泉去我馀三日，瀚海何人识二星。尚忆昔年游赏处，一杯曾共醉林坰。
小景杂咏
作者：萧显
朝代：明

木脱青山下，亭开翠水涯。孤舟荡双桨，何处访相知。碧树俯清流，高人爱独坐。读罢发长吟，不知斜日堕。春思日无涯，春园景最赊。蜻蜓缘底事，飞上海棠花。
晚榆堂联句
作者：萧显
朝代：明

吉日鸠工兆墨新，旌麾忽过拥比邻。敢云庆泽流来远，莫厌公馀到此频。采采凤鸾能接武，飞飞燕雀故依人。吾家孙子休言隘，玉宇琼楼一样春。
次王守备韵
作者：萧显
朝代：明

草亭新构绝尘侵，雅称将军逸乐心。能以文谟资武略，顿令城市有山林。秋清抚景诗频咏，公暇娱情酒谩斟。晚节更怜丛菊在，西风吹绽满篱金。
永光寺送大参周子建
作者：萧显
朝代：明

春风将解潞河冰，把酒分歧意未能。山寺有僧留夜榻，野航无伴对寒灯。江南芳草随人绿，海上遥山隔树层。踏遍中原今万里，五云高处看飞腾。
游广恩寺
作者：萧显
朝代：明

五粒松间一草亭，四窗虚敞不须扃。乾坤著此容吾到，江海逢人笑我醒。寥落东林修净社，摩挲华表蚀残铭。杏花满地飘红雪，到手深杯莫放停。惯客山童说果名，又将幽事恼春情。杏林百匝寻奇句，竹院三回说旧盟。酒瓮倒倾杳不断，花枝频折意还生。林鸠唤雨催行急，敢为田家惜此声。
游广恩寺·其一
作者：萧显
朝代：明

五粒松间一草亭，四窗虚敞不须扃。乾坤著此容吾到，江海逢人笑我醒。寥落东林修净社，摩挲华表蚀残铭。杏花满地飘红雪，到手深杯莫放停。
游广恩寺·其二
作者：萧显
朝代：明

惯客山童说果名，又将幽事恼春情。杏林百匝寻奇句，竹院三回说旧盟。酒瓮倒倾杳不断，花枝频折意还生。林鸠唤雨催行急，敢为田家惜此声。
游慈恩寺二首
作者：萧显
朝代：明

十年曾记此中游，今日重来未白头。杨柳柴门孤犬吠，桔槔蔬圃一泉流。行携野酌随阴坐，醉听溪童隔水讴。城市绝怜丘壑地，不须更问五湖秋。海水周遭寺若浮，忽惊人世有沧洲。塔铃昼语诸天近，石藉凉生五月秋。鹤避茶烟归别院，燕冲花雨度重楼。酒酣不尽登临兴，击节聊为马上讴。
游慈恩寺二首·其一
作者：萧显
朝代：明

十年曾记此中游，今日重来未白头。杨柳柴门孤犬吠，桔槔蔬圃一泉流。行携野酌随阴坐，醉听溪童隔水讴。城市绝怜丘壑地，不须更问五湖秋。
游慈恩寺二首·其二
作者：萧显
朝代：明

海水周遭寺若浮，忽惊人世有沧洲。塔铃昼语诸天近，石藉凉生五月秋。鹤避茶烟归别院，燕冲花雨度重楼。酒酣不尽登临兴，击节聊为马上讴。
游普定寺次方伯周子建韵
作者：萧显
朝代：明

坐阅残经久，兴亡一梦中。方塘澄水月，曲涧响松风。禅悟三乘妙，心虚万法空。我来幽兴发，吟对晚霞红。
游武夷九曲和朱公先正韵
作者：萧显
朝代：明

九曲仙踪护百灵，仙童时弄玉箫清。轻摇画舫寻真去，时听飞泉漱玉声。晴日曈曈薄暮开，九湾新涨碧澶回。山灵莫道兹游晚，还许春风鼓枻来。
游武夷九曲和朱公先正韵·其一
作者：萧显
朝代：明

九曲仙踪护百灵，仙童时弄玉箫清。轻摇画舫寻真去，时听飞泉漱玉声。
游武夷九曲和朱公先正韵·其二
作者：萧显
朝代：明

晴日曈曈薄暮开，九湾新涨碧澶回。山灵莫道兹游晚，还许春风鼓枻来。